ИнтерФУТБОЛ :: Трансферлар: “торт-торт”дан тараққиёт сари\nТрансферлар масаласи - футбол ҳаётининг ажралмас қисми. Бежиз айрим клубларда бу муҳим жараён катта сиёсат даражасига кўтарилмаган. Қайсидир клуб номдор футболчини сотиб олиб, соврин ютиш ва рекламадан фойда кўриш йўлидан борса, бошқаси скаутлар ёрдамида ёш истеъдодларни излайди ва уларга озгина сайқал бериб, донгдор грандларга мўмай маблағ эвазига трансфер қилади. Умуман олганда, трансферлар масаласи шундай хилма-хилликдан иборатки, очиғи, жараённинг қолипи йўқ...\nТрансферлар бобида кимдир дўпписини осмонга отса, бошқа биров афсус билан бармоқ тишлайди. Буни тасаввур қилиш учун Антуан Гризманн ва Эрлинг Холанд трансферини эслашнинг ўзи кифоя. Бири депсинмоқда, иккинчиси юксалмоқда. Хўш, янги мавсум арафасида Суперлига жамоалари трансферлар орқали қандай мақсадларни кўзламоқда? Келинг, рўй-рост эътироф этайлик, очиқ-ойдин сўзлайлик: Суперлигада фақат «Пахтакор» катта мақсадларни кўзлаб, яъни ОЧЛда ғолиб чиқишни режалаштирган ҳолда трансфер сиёсатини амалга оширди шу пайтгача. Жамоада шунга яраша саъй-ҳаракат кўзга яққол ташланди. Мухлислар Шота Арвеладзе ва Драган Черандан розилар, мамнунлар. «Шерлар» бошқарувида ҳамон муҳокама қизғин бораётганига ишончимиз комил. ОЧЛда ғолиб чиқиш - «Пахтакор»нинг бош мақсади. Ўйлаймизки, бу вазифа кун тартибидан тушмайди ҳали.\nАгар «Пахтакор» чиқиб олган баландликдан туриб, бошқа клублар трансфер жараёнига назар ташласак, кўз олдимизда қандай манзара гавдаланади? Нима учун легионерлар ёки тажрибали футболчилар, асосан, АГМК ва «Қизилқум» атрофида тўпланаверишади? Яширишнинг ҳожати йўқ: уларни кўпроқ катта маблағ эвазига шартнома тузиш ва келишув манбаи мустаҳкам бўлиши қизиқтиради. Ким ҳам ҳузур қилиб тўп суриш, шунга яраша маош олишни истамайди?! Масалан, журналистлар яхши мақола ёзиб, катта миқдорда гонорар олишни хоҳлашади. Бироқ хоҳиш бошқа, реал ҳаёт бошқа. Бош муҳаррир ҳар доим ҳам кўнавермайди. Қалам аҳли эса ҳеч қачон бўш келмайди. Демоқчимизки, футболчи ёки мураббийнинг маблағ илинжида легионерга айланиши - оддий жараён.\nШаффофлик бўлса ёки таъминланса, бу масалада ҳар кимнинг омадини берсин. Лекин ўша шаффофлик ҳар жойда ҳукмронми? Афсуски, шу савол жавоби кўпчиликни ўйга толдиради. Дейлик, биз бунга аниқ далиллар асосида жавоб қайтаролмаймиз. Бу гоҳо оғриётган вужудингизга диагноз қўёлмаганингиз каби мушкул воқеликдир. Аммо шартномада белгиланган маблағ миқдоридан «улуш» олиш («откат») футболимизда мавжудлигидан хабардор кишилар орамизда жуда кўп. Яқинда мутахассислардан бири ижтимоий тармоқда айнан ушбу муаммо бўйича исталган киши билан тортишиши мумкинлигини айтди (адашмасак, Фурқат Эсонбоев эди). Клублар хусусийлаштирилган футбол муҳитида бу масала бўйича фақат солиқчилар шуғулланишади. Молиявий жиҳатдан мустаҳкам саналмаган, халқ маблағи ҳисобидан фаолият юритадиган клубларда эса, пул ўзлаштиришни йўқотиш бағоят долзарб иш. Ҳа, маблағ ўзлаштирилишига қарши курашиш - тегишли органлар ваколати. Бизни масаланинг бошқа нозик жиҳати, яъни «откат»га кўнадиган футболчининг майдонда қандай тўп суриши ва мураббий билан муносабати ташвишлантиради. Айни шу нозик жиҳат сабаб, футболимиздаги аксарият легионерлар жон куйдириб ўйнашмайди. Чунки «тил»лари узун. «Откат» олганнинг эса тили қисиқ. Ўртада футбол сарсон. Бундай хулосага келиш учун аслида қандайдир далил-маълумотларга эга бўлиш ҳам шарт эмас.\nМавжуд вазият табиий равишда кишини позитив ёки негатив фикрлашга ўргатади. Марко Станоевич нима сабабдан ҳамон таклиф кутмоқда? Савияси қандайлигини «Насаф»да исботлаган футболчига харидор топилмаётгани ғалати, албатта. Тўғри, унинг трансфер баҳоси баланд. Аммо бу ўринда гап нархда эмас, назаримизда. Футболчи ноқонуний «келишув»га кўнмаслиги ҳам мумкин-ку?! Фойдага ўрганиб қолганлар бундай ҳолатда шартнома тузмасликлари аниқ. Буниси энди эҳтимолий версиямиз, шахсий мулоҳазамиз. Шу боис масаланинг бизга ноаён жиҳатлари ҳам борлигини инкор этмаймиз. Мавзуга эътибор қаратишимизнинг асосий сабаби эса, янги мавсумда футболимизда легионер мураббий ва футболчилар сафининг кенгайиши билан боғлиқ. «Локомотив»нинг ҳаракатлари «Пахтакор»га рақобат туғдирадиган жамоа шаклланаётганидан дарак бермоқда. Ишқилиб, шундай бўлсин! Халқнинг пули кимларнингдир чўнтагини қаппайтириш эмас, балки футболимиз тараққиёти учун хизмат қилсин! Камтарона мақсадлар йўлида хориждан мураббий ёки футболчи таклиф қилиш вақти ўтди. Энди мухлислар хорижлик мураббий ва футболчилар билан арзирли натижа қайд этолмайдиган жамоа фаолиятидан шубҳаланишади. Бизнинг шароитимизда мухлис шубҳаланишга ҳақли. Шубҳага ўрин қолдирмаслик - жамоалар бурчи!\n12:00 Дон Карло Пеллегринини АПЛга чорламоқда (0)\n11:20 Бентеке "Вест Бромвич"га ўтиши мумкин (0)\n10:40 Суарес ўзига хос натижа қайд этди (0)\n10:00 "Ливерпуль" Сакани кузатмоқда (0)\n09:13 Левандовски ҳам 500талик маррасини забт этди! (0)\n07:43 “Андижон” машғулотларига янги футболчилар келиб қўшилди (0)


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Хожа Аҳрор Валийнинг пок руҳлари Бобур Мирзони қандай қўллагани хусусида\t12:39, 23 сентябрь 2016\tЗаҳириддин Муҳаммад Бобур бир гал нақд ўлимдан қолган. Буни “Бобурнома”нинг 1502/1503 йил воқеалари баён этилган бобидан билиб оламиз. Худонинг бу иноятини муаллиф бевосита тасаввуфга, аниқроғи, Хожа Аҳрор Убайдуллоҳ Валий руҳи мададига боғлайди.\nБобур “кичик хон додаси”, яъни тоғаси Султон Аҳмадхонни кутиб олиш учун барча қариндошлар Тошкент билан Сайрам ўртасидаги Яғо (бир нусхада Яғмон) қишлоғига пешвоз чиққанларини ёзар экан: “Иброҳим ота ва Исҳоқ отанинг қабри андадур” дея қистириб ўтишни эсдан чиқармайди. Бу ҳам – унинг тасаввуфга алоҳида эътиборидан бир далолат. Тарихдан биламизки, Султон Аҳмад Танбал билан Бобур ўртасида Фарғона юрти учун кўп курашлар бўлди. Бобур, ноилож, она тарафдан қариндошлари – мўғул хонлари билан бирлашди. Танбал Шайбонийхон билан иттифоқ тузиш мақсадида унинг олдига акасини юбориб, ўзига сўзсиз бўйсунишини билдирди: “Танбал Шайбоқхонға оғаси Бек Телбани йибориб, итоат изҳори қилиб, тилаб эди. Бу фурсатта Шайбоқхоннинг нишонлари (хатлари) келди: “Юруймен”, – деб битибдур” Бобур бу жангларда, ўзи ёзганидек, “бетажрибаликдин” кўп “ўсаллар” (168), яъни мағлубиятлар кўрди. Бир сафар Бобур Фарғона водийсининг тоғларида – Чустнинг Карнон қишлоғида душмандан қочиб, ёлғиз ўзи қолган пайти алданиб, қопқонга тушганини обдон англаб етди. Ёнига душман тарафдан вакил бўлиб келган Юсуф доруға унинг қошида икки тиззаси билан букилиб, гапнинг борини айтди-қўйди:“Не яшурай Султон Аҳмадбекнинг хабари йўқтур, Шайх Боязидбек сизнинг хабарингизни топиб, мени йиборди” Шайх Боязидбек душман тарафда эди. Унинг гапини эшитиб, яъни ёв унинг бу “гадойтопмас” ерда чиқиб кетолмас бир ҳолатда эканини билганидан хабар топиб, буткул тамом бўлди. Воқеанинг бу ёғини ҳеч ким Бобурнинг ўзидан ошириб, яъни таъсирчанроқ қилиб айта олмаса керак: “Муни дегач, манга ғариб (ғалати) ҳолате бўлди. Оламда жон ваҳмидин (қўрқувидан) ёмонроқ нима (ҳеч нарса) бўлмас эмиш. Мен дедимким: “Ростлиғини айт, агар иш ўзгачарак бўлғудектур, худ вузу (таҳорат) қилай!” (Бу ерда Бобур ўлимга тайёргарлик кўриш маъносида таҳорат қилишни кўзда тутяпти – С. О.) Юсуф онтлар ичти, валек анинг онтиға ким инонадур?! Ўзумда бетоқатлиғе фаҳм қилдим. Қўптум (турдим), боғ гўшасига (чеккасига) бордим. Ўзум била андиша қилдим (ўйладим). Дедимким, киши агар юз, агар минг яшаса, охир ўлмак керак:\nЎзумни ўлумга қарор бердим (тайёрладим). Ўшал боғда бир сув оқиб келадур эди, вузу қилдим, икки ракъат намоз ўқудум, бошимни муножотқа қўюб, тилак тилайдур эдимким, кўзум уйқуға борибтур” Воқеанинг энг қизиқ жойи энди бошланди. Уйқуга кетганича Бобур туш кўради: отасининг пири – Хожа Аҳрор Убайдуллоҳ Валийнинг невараси, яъни Яъқуб Хожа Яҳёнинг ўғли бир ола от миниб, бир тўда отлиқ билан Бобурнинг рўпарасига келади-да, шундай дейди: “Ғам емангиз, Хожа Аҳрор мени сизга йибордилар. Дедиларким: “Биз аларға (яъни Бобурга) истионат (ёрдам) тегуруб (етказиб), подшоҳлиқ маснадиға (тахтига) ўлтурғузуббиз. Ҳар ерда мушкил иш тушса, бизни назариға келтуруб, ёд этсун, биз анда ҳозир бўлурбиз”. Ҳоло (ҳозир) ушбу соат фатҳ (ғалаба) ва нусрат (зафар) сизнинг соридур. Бош кўтаринг, уйғонинг!” (175).


Физиотенз® | medu.uz - Дорилар ҳақида маълумотлар ўзбек тилида\nHome Йўриқномалар Физиотенз®\nҚайд этиш рақами: Б-250-95 №31609\nПрепаратнинг савдо номи: Физиотенз®\nТаъсир қилувчи модда (ХПН): моксонидин\nФаол модда: 0,2 мг ёки 0,4 мг моксонидин;\nЁрдамчи моддалар: лактоза моногидрати, повидон К25, кросповидон, магний стеарати;\nҚобиғи: гипромеллоза, этилцеллюлоза, макрогол 6000, тальк, темир (III) оксиди (Е172), титан диоксиди (Е171).\n0,2 мг дан таблеткалар: думалоқ, қавариқ, оч-пушти рангли, бир томонида “02” гравировкаси бўлган, плёнка қобиқ билан қопланган таблеткалар;\n0,4 мг дан таблеткалар: думалоқ, қавариқ, жигаррангроқ-пушти рангли, бир томонида “04” гравировкаси бўлган, плёнка қобиқ билан қопланган таблеткалар.\nФармакотерапевтик гуруҳи: имидазол рецепторларининг агонистлари.\nАТХ коди: С02А С05.\nТурли ҳайвонлар моделларида маълум бўлишича, моксонидин кучли антигипертензив препарат ҳисобланади. Маълум экспериментал маълумотлар моксонидиннинг антигипертензив таъсир қилиш жойи бўлиб марказий нерв тизими (МНТ) эканлигини кўрсатди. Моксонидин бош мия устунидаги имидазол рецепторларини селектив рағбатлантиришини кўрсатди. Бу имидазолинга сезувчан рецепторлар периферик симпатик нерв тизимини марказий назорат қилиш учун муҳим бўлган соҳада, узунчоқ мия вентролатерал қисмининг рострал бўлимида энг кўп жойлашган. Имидазол рецепторларини рағбатланиши, эҳтимол, симпатик фаолликни камайтиради ва артериал босимни пасайтиради.\nМоксонидин имидазол рецепторларига нисбатан маълум α2-адренорецепторларига кам ўхшашлиги билан бошқа симпатолитик антигипертензив воситалардан фарқланади. α2-адренорецепторларига кам ўхшашлигини моксонидин қабул қилганда седатив самараси ва оғизни қуриш эҳтимолини пастлиги билан тушунтирилади.\nОдамларда моксонидинни қабул қилиш умумий қон томирлар қаршилигини, ва демак, артериал босимни пасайишига олиб келади. Моксонидиннинг антигипертензив самараси икки томонлама яширин, плацебо-назоратли, рандомизацияланган тадқиқотларда намойиш этилган. Нашр этилган маълумотлар артериал гипертензияси ва чап қоринча гипертрофияси (ЧҚГ) бўлган пациентларда артериал босимни шундай пасайиши учун ангиотензин II антагонистини моксонидин билан бирга қўлланиши тиазид диуретики ва кальций каналлари блокаторини мажмуада қўллашга нисбатан ЧҚГ регрессиясини яхшиланишга эришишини кўрсатди.\nИкки ой давомийликдаги тадқиқотларда моксонидин ўртача даражадаги артериал гипертензияси, семириш ва инсулинга резистентлиги бўлган пациентларда инсулинга сезувчанлик индекси плацебога нисбатан 21% га яхшиланган.\nПерорал қабул қилингандан сўнг меъда-ичак йўлларини юқори қисмидан тез (Tmax тахминан 1 соат) ва деярли тўлиқ сўрилади. Мутлоқ биокираолишлиги бу тахминан 88% ни ташкил этади, биринчи марта ўтишда аҳамиятли даражада метаболизмга учрамаслигини кўрсатади. Овқатланиш моксонидиннинг фармакокинетикасига таъсир қилмайди.\nПлазма оқсиллари билан боғланиши, in vitro шароитларда аниқланганда, тахминан 7,2% бўлган.\nОдам плазмасининг барча таҳлиллари бўйича фақат дегидратацияланган моксонидин аниқланган. Дегидратацияланган моксонидиннинг фармакодинамик фаоллиги моксонидинга нисбатан тахминан 1/10 ни ташкил этади.\n24 соат давомида препаратнинг барча дозасининг 78% сийдик билан ўзгармаган моксонидин ҳолида ва 13% – дегидратацияланган моксонидин ҳолида чиқарилади. Сийдикдаги бошқа метаболитлари дозасининг тахминан 8% ни ташкил этган. 1% дан камроғи аҳлат билан чиқарилади. Моксонидин ва унинг метаболитларининг ярим чиқарилиш даври мувофиқ равишда тахминан 2,5 ва 5 соатни ташкил этади.\nАртериал гипертензияси бўлган пациентлардаги фармакокинетикаси\nАгар гипертензияси бўлган пациентларда соғлом кўнгиллиларга нисбатан ҳеч қандай фармакокинетик ўзгаришлар кузатилмаган.\nКекса ёшдаги пациентлардаги фармакокинетикаси\nКекса ёшдаги пациентларда препаратнинг фармакокинетикасини, асосан, метаболик фаолликни пасайиши ва/ёки бироз юқорироқ биокираолишлиги оқибатида ёшга боғлиқ ўзгариши кузатилган. Бироқ бу фармакокинетик фарқлар клиник аҳамиятли ҳисобланмайди.\nМоксонидин болаларда қўллаш учун тавсия этилмаганлиги сабабли бу субпопуляцияда ҳеч қандай фармакокинетик тадқиқотлар ўтказилмаган.\nБуйрак касалликларидаги фармакокинетикаси\nМоксонидинни чиқарилиши креатинин клиренси билан аҳамиятли даражада боғлиқ. Буйраклар фаолияти ўртача даражада бузилган (КФТ 30-60 мл/мин) пациентларда плазмадаги турғун концентрацияси ва якуний ярим чиқарилиш даври буйраклар фаолияти нормал бўлган (КФТ >90 мл/мин) гипертензияси бўлган пациентларга нисбатан мувофиқ равишда тахминан 2 ва 1,5 марта юқори. Буйраклар фаолияти ўртача даражада бузилган пациентларда моксонидинни плазмадаги максимал концентрацияси буйраклар фаолияти нормал бўлган пациентларга нисбатан 1,5-2 марта юқори. Оғир даражадаги буйрак етишмовчилиги бўлган (КФТ <30 мл/мин) пациентларда плазмадаги турғун концентрацияси ва якуний ярим чиқарилиш даври тахминан 3 марта юқори. Бу пациентларда препарат кўп марта қабул қилингандан сўнг кутилмаган тўпланиши кузатилмаган. Гемодиализда бўлган, терминал босқичдаги буйрак етишмовчилиги\n(КФТ <10 мл/мин) бўлган пациентларда “концентрация-вақт” эгри чизиғи остидаги майдон (AUC) катталиги ва якуний ярим чиқарилиш даври артериал гипертензияси ва буйраклар фаолияти нормал бўлган пациентларга нисбатан мувофиқ равишда 6 ва 4 марта юқори.\nБуйраклари шикастланган пациентларда моксонидиннинг дозасини индивидуал эҳтиёжларга мувофиқ равишда титрлаш керак.\nМоксонидин гемодиализ жараёнида аҳамиятсиз даражада чиқарилади.\nАртериал гипертензияни даволаш.\nМоксонидинни овқатланишдан қатъий назар ичга қабул қилиш керак.\nМоксонидиннинг стандарт бошланғич дозаси суткада 0,2 мг ни ташкил қилади; максимал суткалик дозаси – 0,6 мг, икки қабулга бўлинади. Максимал бир марталик дозаси – 0,4 мг. Препаратнинг суткалик дозасини пациентнинг реакциясига қараб шахсий равишда тўғрилаш керак.\nЎртача ёки оғир даражадаги буйрак етишмовчилиги бўлган пациентларга моксонидиннинг бошланғич дозаси суткада 0,2 мг ни ташкил этади. Зарурат бўлганида ва ўртача даражадаги буйрак етишмовчилиги бўлган пациентлар томонидан препарат яхши ўзлаштирилганида моксонидиннинг дозасини 0,4 мг гача ошириш мумкин, оғир даражадаги буйрак етишмовчилиги бўлган пациентларда – суткада 0,3 мг гача ошириш мумкин (“Махсус кўрсатмалар” бўлимига қаранг).\nГемодиализдаги пациентларга бошланғич дозаси суткада 0,2 мг ни ташкил этади. Зарурат бўлганида ва яхши ўзлаштирилганида дозасини суткада 0,4 мг гача ошириш мумкин.\nПрепаратнинг ҳавфсизлиги ва самарадорлиги бўйича маълумотларни йўқлиги сабабли болалар ва 18 ёшгача бўлган ўсмирларда моксонидинни қўллаш тавсия этилмайди.\nМоксонидин қабул қилаётган пациентларда энг кўп кузатиладиган ножўя самаралар: оғизни қуриши, бош айланиши, астения ва уйқучанлик. Бу симптомлар кўпинча бир неча ҳафта даволашдан сўнг камаяди.\nАъзолар тизими бўйича ножўя самаралар (моксонидин қабул қилган 886 пациент иштирокидаги плацебо-назоратли клиник тадқиқотлар вақтида кузатилган ножўя самаралар қуйида кўрсатилган):\nMedDRA бўйича аъзолар тизими Жуда тез-тез\n≥ 1/10 Тез-тез\n≥ 1/100, < 1/10 Тез-тез эмас\nКардиал бузилишлар Брадикардия\nЭшитиш аъзолари томонидан бузилишлар ва лабиринт бузилишлари Қулоқларда шовқин\nНерв тизими томонидан бузилишлар Бош оғриғи*, бош айланиши, вертиго, уйқучанлик Синкопе*\nТомирли бузилишлар Гипотензия* (шу жумладан ортостатик гипотензия)\nМеъда-ичак йўллари томонидан бузилишлар Оғизни қуриши Диарея, кўнгил айниши, қусиш, диспепсия\nТери ва тери ости тўқималари томонидан бузилишлар Тошма, қичишиш Ангионевротик шиш\nУмумий бузилишлар ва препаратни юборишга нисбатан реакциялар Астения Шиш\nМушак, суяк ва бириктирувчи тўқималар томонидан бузилишлар Белда оғриқ Бўйин соҳасида оғриқ\nРуҳий бузилишлар Уйқусизлик Асабийлик\n*плацебо қабул қилган гуруҳга нисбатан тез-тезлигини ошиши кузатилмаган.\nпрепаратнинг фаол моддаси ёки ҳар қандай ёрдамчи компонентларига ўта юқори сезувчанлик;\nсинус тугунини заифлиги синдроми;\nбрадикардия (тинчликдаги пульс сони минутига < 50 зарб);\n2- ва 3-даражадаги атриовентрикуляр блокада;\nМоксонидинни бошқа антигипертензив препаратлар билан бир вақтда қўллаш аддитив самарага олиб келади.\nТрициклик антидепрессантлар марказий таъсир механизмига эга антигипертензив препаратларнинг самарадорлигини пасайтириши мумкинлиги сабабли, трициклик антидепрессантларни моксонидин билан бир вақтда қўллаш тавсия этилмайди.\nМоксонидин трициклик антидепрессантлар (бирга буюришдан сақланиш керак), транквилизаторлар, алкоголь, седатив ва ухлатувчи воситаларнинг седатив таъсирини кучайтириши мумкин.\nМоксонидин лоразепам қабул қилаётган пациентларда сусайган когнитив фаолиятларни ўртача даражада яхшилаган. Моксонидин бир вақтда қўлланганида бензодиазепинларнинг седатив самарасини кучайтириши мумкин.\nМоксонидин тубуляр экскреция йўли билан чиқарилади. Шунинг учун тубуляр экскреция йўли билан чиқариладиган бошқа препаратлар билан ўзаро таъсирини истисно қилиш мумкин эмас.\nПрепарат қайд этилгандан кейин қўлланганида моксонидин билан даволанган пациентларда турли даражадаги атриовентрикуляр блокада ҳоллари ҳақида маълумотлар олинган. Бу маълумотлар асосида атриовентрикуляр ўтказувчанликни тутилишида моксонидиннинг ролини тўлиқ истисно қилиш мумкин эмас. Шунинг учун препаратни атриовентрикуляр блокада ривожланишига мойиллиги бўлган пациентларда эҳтиёткорлик билан қўлаш керак.\n1-даражадаги атриовентрикуляр блокада бўлган пациентларда препаратни брадикардиядан сақланиш учун моксонидин қўлланганида жуда эҳтиёткорликка риоя қилиш керак. Юқорироқ даражадаги атриовентрикуляр блокадаси бўлган пациентлар моксонидинни қабул қилишлари мумкин эмас (“Қўллаш мумкин бўлмаган ҳолатлар” бўлимига қаранг).\nОғир даражадаги юрак ишемик касаллиги ёки ностабил стенокардияси бўлган пациентларга моксонидин қўлланганида жуда эҳтиёткорликка риоя қилиш керак, чунки ушбу тоифадаги пациентларда препаратни қўллаш тажрибаси чекланган.\nБуйрак етишмовчилиги бўлган пациентларда моксонидин буюрилганида эҳтиёткорликка риоя қилиш тавсия этилади, чунки моксонидин организмдан асосан буйраклар орқали чиқарилади. Бундай пациентларга препарат қўлланганида айниқса даволашни бошланишида дозасини синчковлаб танлаш тавсия этилади.\nМоксонидиннинг бошланғич дозаси суткада 0,2 мг ташкил қилиш керак ва клиник кўрсатмалар ва яхши ўзлаштирилган шароитда ўртача даражадаги буйрак етишмовчилиги (КФТ >30 мл/мин, бироқ <60 мл/мин) бўлган пациентларга суткада максимум 0,4 мг гача ва оғир даражадаги буйрак етишмовчилиги (КФТ <30 мл/мин) бўлган пациентларга суткада 0,3 мг гача оширилиши мумкин.\nАгар моксонидин β-блокатор билан мажмуада ишлатилса ва ҳар икки препарат билан\nдаволашни тўхтатиш зарурати бўлса, аввал β-блокаторни, бир неча кундан кейин эса моксонидинни бекор қилиш керак.\nҲозирги вақтда моксонидин қабул қилишни тўхтатиш артериал босимни ошишига олиб келишини тасдиқловчи маълумотлар йўқ. Бироқ моксонидин билан даволашни тўсатдан тўхтатиш тавсия этилмайди. Препаратнинг дозасини аста-секин икки ҳафта давомида камайтириш керак.\nКам кузатиладиган наслий галактозани ўзлаштиролмаслик, лактаза танқислиги ёки глюкоза-галактоза мальабсорбция синдроми бўлган пациентларга буюриш мумкин эмас.\nҲомиладорларда моксонидинни қўллаш бўйича тегишли маълумотлар йўқ. Ҳайвонларда ўтказилган тадқиқотлар препаратнинг эмбрио-токсикологик самарасини кўрсатди. Одамлар учун потенциал ҳавфи номаълум. Аниқ зарурат бўлган ҳоллардан ташқари ҳомиладорлик вақтида моксонидинни қўллаш мумкин эмас.\nМоксонидин она сутига ажралади ва шунинг учун эмизиш даврида уни аёллар қабул қилишлари мумкин эмас. Агар моксонидин билан даволаш мутлоқ зарур бўлса, эмизишни тўхтатиш керак.\nАвтотранспортни бошқариш ёки бошқа механизмлар билан ишлаш қобилиятига таъсири\nАвтомобилни ва бошқа механизмларни бошқариш қобилиятига препаратнинг таъсири бўйича тадқиқотлар ўтказилмаган.\nУйқучанлик ва бош айланиши ҳақида хабарлар берилган. Автотранспортни бошқариш ва механизмлар билан ишлашда буни ёдда тутиш керак.\nДозани ошириб юборилишини симптомлари\nДозани ошириб юборилишининг бир неча ҳоллари ҳақида хабарлар берилган, шулардан бири 19,6 мг препаратни бир вақтда қабул қилинган бунда ўлим кузатилмаган. Симптомлари ва белгилари ўз ичига қуйидагиларни олади: бош оғриғи, седатив самара, уйқучанлик, гипотензия, бош айланиши, астения, брадикардия, оғизни қуриши, қусиш, толиқиш ва қоринни юқори қисмида оғриқ. Оғир даражали дозани ошириб юборилган ҳолларда онгни бузилиши ва нафасни сусайиши симптомларини синчковлаб назорат қилиш керак.\nБундан ташқари, ҳайвонларда юқори дозаларни ўрганиш бўйича ўтказилган бир неча тадқиқотлар кўрсатилгани сингари ўтиб кетувчи артериал гипертензия, тахикардия ва гипергликемия кузатилиши мумкин.\nДозани ошириб юборилишини даволаш\nСпецифик антидоти мавжуд эмас. Гипотензия кузатилган ҳолда суюқликлар ва допаминни юбориш каби қон айланишини тутиб туриш бўйича чоралар қўллашни кўриб чиқиш керак. Брадикардияни даволаш учун атропин қўлланиши мумкин. α-рецепторларнинг антагонистлари моксонидиннинг дозасини ошириб юборилишини парадоксал гипертензив самараларини камайтириши ёки бартараф қилиши мумкин.\n14 таблеткадан блистерда. 1 блистердан қўллаш бўйича йўриқномаси билан бирга картон қутида.\n25оС дан юқори бўлмаган ҳароратда сақлансин (0,2 мг таблеткалар учун).\n30оС дан юқори бўлмаган ҳароратда сақлансин (0,4 мг таблеткалар учун).\n2 йил (0,2 мг таблеткалар учун).\n3 йил (0,4 мг таблеткалар учун).


Ибрагимович Андрей Шевченконинг рекордини иккинчи марта такрорлади / Olamsport.com\n02 ноя 10:10\nИбрагимович Андрей Шевченконинг рекордини иккинчи марта такрорлади\nТеглар : Златан ИбрагимовичАндрей Шевченко\n“Милан” А Cерия 6-тури доирасида “Удинезе”га қарши майдонга тушиб, 2:1 ҳисобида ғалаба қозонди.\nУчрашувда миланликларнинг ғалаба голига Златан Ибрагимович муаллифлик қилди. 39 ёшли швед А Cерия доирасида кетма-кет 6 та ўйиндан бери гол урмоқда. Натижада Златан бу борада клуб рекордини такрорлади.\nЧемпионат доирасида ғалаба учун 3 очко берилишини бошлаган вақтдан бери “Милан” сафида илк бор бундай cерияни Андрей Шевченко 2001 йилда қайд этганди. Украиналик ҳужумчи А Cериянинг дастлабки 6 та турида гол урганди. Иккинчи марта эса ушбу ишни қилиш 2012 йилда Златаннинг ўзи насиб этган.\nАгар Ибра 8 ноябрга белгиланган А Cериянинг навбатдаги тур баҳсида “Верона”га гол урадиган бўлса, мутлақ рекордини ўрнатади.\nАндрей Рублёв Australian Open турниридаги иштирокини якунлади 0\nАндрей Рублёв Australian Open учинчи босқичига чиқди 0\nШевченко Польшадан қанча маош сўрагани маълум, польшаликлар эса музокара ўтказишни исташмаган 0


Ўзбекистонда гўшт ва сут маҳсулотлари тақчиллиги юзага келмайди - Zamin.uz\nМамлакатимизда COVID-19 коронавирус инфекциясига чалиниi ҳолати аниқлангач, ижтимоий тармоқларда озиқ-овқат маҳсулотлари тақчиллиги бўйича турли хабарлар пайдо бўла бошлади.\nВетеринария ва чорвачиликни ривожлантириш давлат қўмитаси юртимизда чорвачилик маҳсулотлари тақчиллиги юзага келмаслигини маълум қилди.\nҚайд этлишича, мамлакатимизда жами 6,4 мингта чорвачилик субъекти мавжуд бўлиб, шундан 500 мингдан ортиғи гўшт етиштиришга, 2 мингдан ортиғи сут ва 4 мингга яқини гўшт-сут маҳсулоти етиштиришга ихтисослашган. Айни пайтда мамлакатда 13 миллиондан ортиқ қорамол мавжуд бўлиб шундан 93 фоизи аҳоли ҳиссасига тўғри келади.\nБугунги кунда кунлик ўртача 7 минг тонна гўшт етиштирилиб, шундан 90 фоизи бозорларда сотилаётган бўлса, 10 фоизи қайта ишлашга йўналтирилмоқда. Шунингдек, кунлик 30,7 минг тонна сут соғиб олиниб 16 фоизи қайта ишланмоқда.\nМавжуд 1,2 мингдан ортиқ паррандачилик корхоналарида кунига 15 миллион донадан ортиқ тухум, 400 тоннадан ортиқ парранда гўшти етиштирилиб, 300-320 тонна парранда гўшти бозорларда сотилаётган бўлса, 80-100 тоннаси қайта ишлашга йўналтирилмоқда.\n2020 йил 16 март ҳолатига кўра, республикада 5,4 минг тонна парранда гўшти захираси яратилган.\nБундан ташқари, кунига ўртача 363 тонна балиқ ва балиқ маҳсулотлари ҳамда 37 тоннадан зиёд асал етиштирилиб, истеъмол учун чиқарилмоқда.\nТаъкидланишича, бугунги кунда мамлакатимизда мол гўштининг ўртача бозор баҳоси 38000 сўмдан 52000 сўмгача, қўй гўшти 39000 сўмдан 54000 сўмгача, товуқ гўшти 16000 сўмдан 20000 сўмгача, тухум 650 сўмдан 900 сўмгача, балиқ 11000 сўмдан 25000 сўмгача, асалнинг бир килоси эса ўртача 35000 сўмни ташкил этмоқда.\nЧорвачилик, паррандачилик, балиқчилик, асаларичилик, қуёнчилик субъектларининг иш рентабеллиги ҳар доимги кўрсаткичларда бўлиб, ишлаб чиқариш қувватлари пасаймаган.\nгўшт сут тақчиллик «Замин» янгиликларини «Вконтакти»да кузатиб боринг


Kiyimdagi dog'lar - DAVOLASH\nАвтор Davo На чтение 3 мин Просмотров 26 Опубликовано 18.09.2017\nKiyimdagi dog’lar Баъзи пайтларда аёлларимиз доғларни қандай кетказиш мумкинлиги ҳақида ўйланиб қоладилар бугун сайтимизда турли хил доғларни қандай усуллар билан кетказиш ҳақида сўз юритамиз\nУнинг ёрдамида ҳали матога (ҳар қандай матога) сингиб улгурмаган доғни кетказиш мумкин. Бунинг учун доғ жойини яхшилаб совунлаб, 12 соатга қолдиринг (яхшиси, селлофан халқага ўраб қўйинг), сўнг оддий усулда ювиб ташланг.\nДоғ ески бўлса…\nЕски доғни кетказиш учун бир парча мато ёки босма қоғозни бензинда намланг, уни доғли кийим тагига қўйинг, устини еса бензинда ҳўлланган пахта билан артинг. Шу тариқа, трикотаж, ип газлама, зиғир толасидан газламалардан доғларни кетказиш мумкин.\nБир литр қайноқ сувда 150 мл тузни еритиб, уни доғли кийим устига қуйинг, бироз ишқалаб, сўнг одатдагидек ювиб ташланг.\nКрахмални сувда еритиб, иситинг ва доғ устига суринг. У доғни ўзига сингдириб олгач, қолдиқларини қоқиб ташланг.


Ахборот хуружларига қарши қандай курашиш даркор? - Уч илдиз\nМамлакат раҳбари ўз юртидаги тинчлик, барқарорликнинг кафили ҳисобланади.\nУнинг мустаҳкам позицияси халқига ишонч бағишлайди. Юртбошимиз Ислом Каримовнинг оламдан ўтиши республикамиз аҳолиси, ёшу қарини чуқур қайғуга солди. Ўз навбатида, бу биз учун катта синов бўлди ва ушбу синов ҳамон давом этмоқда.\nШундай қайғули кунларда ҳам ғаламислар, мамлакатимизга ўз таъсирини ўтказишни истаётган кучларнинг ғаразли ҳаракатлари нафақат давом эттирилди, балки кучайтирилди ҳам. Давлатимизга нисбатан таъсир ўтказишни режа қилган кучларнинг малайлари бўлмиш айрим ахборот воситалари, “журналистлар”, “ҳуқуқ ҳимоячилари” парламентимиз 8 сентябрда қабул қилган Президент вазифасини юклаш ҳақидаги қарорга нисбатан ахборот хуружи ташкил қилишди.\nАхборот хуружига берилган турлича таърифлар мавжуд. Россиялик айрим мутахассисларнинг фикрича, ахборот хуружи бу – рақиб устидан ахборот ҳукмронлигига эришиш ва шунинг эвазига унга моддий, мафкуравий ёки бошқача зарар етказиш учун давлатнинг ҳарбий кучлари, ҳукумати ҳамда хусусий ташкилотлари томонидан амалга ошириладиган тадбирлар ва операциялар мажмуасидир.\nМамлакатимизга нисбатан амалга оширилган ва оширилаётган ахборот хуружларининг асосий мақсади давлат ва халқ ўртасида ишончсизлик уйғотиб, аҳолида шубҳа, иккиланиш, парокандалик, тартибсизликни келтириб чиқаришдир.\nШуни таъкидлаш керак-ки, мустақиллик йилларида мамлакатимиз давлат аппаратига нисбатан турли кучлар томонидан таъсир қилиш, муайян талабларини бажартириш мақсадида ахборот хуружлари уюштириб келинаётгани маълум. Бу айни пайтда юртимиздаги тинчлик, барқарорлик, миллий тараққиёт йўлида амалга оширилаётган ислоҳотларга қарши қаратилган ҳаракатлардир.\nXXI асрда ахборот урушининг ўзига хос жиҳати уруш воситалари, услубларининг кўпайгани, такомиллашганида кўринади. Бугунги кунда бундай уруш интернетда, ижтимоий тармоқлар, мессенжерлар орқали ҳам олиб борилмоқда. Мутахассислар психотерапия усуллари якка шахсга қандай таъсир этса, ахборот урушининг услублари оммавий онгга шундай таъсир қилишини таъкидлашади.\nАхборот урушига мисол сифатида “совуқ уруш” даврида иккита блок ўртасида кечган курашни келтириш мумкин.\nЎша даврда фаол ахборот ва психологик уруш олиб бориш учун бир қатор ОАВ (“Озодлик”, “Америка овози”, “Немис тўлқини”, BBC радиостанциялари ва ҳоказо) ташкил қилинади ёки бу жараёнга жалб этилади.\nМисол учун “Озодлик” радиоси ҳақида интернетнинг википедия сайтида келтирилган маълумотларга кўра, ушбу ахборот воситасини дастлаб АҚШ давлат департаменти ва Марказий разведка бошқармаси “Озод Европа/ Озодлик” номи билан социалистик давлатларга қарши кураш учун ташкил этган. 1951 йилда ташкилот сиёсий маслаҳатчиси О. Жексон радиостанция ходимларига қарата“Бу (радио) психологик уруш хизмати. Бизнинг ташкилот биз эшиттиришолиб бораётган мамлакатларда ички тартибсизликларни келтириб чиқариш учун ташкилқилинган”, деган эди.\nРадиостанцияни дастлабки йилларда Марказий разведка бошқармаси, 1972 йилдан эса АҚШ Конгресси молиялаштиради. 1953 йилдан бошлаб радио ўзбек тилида, 1960 йилдан қорақалпоқ тилида ҳам эшиттириш бериб келмоқда. Юқоридагилар радионинг ахборот уруши олиб бориш бўйича узоқ йиллик тажрибага эга эканини кўрсатади.\nМаълумотларга қараганда, АҚШнинг Смит-Мунд қонунига мувофиқ, “Озодлик” радиосига Америка фуқаролари учун эшиттиришлар олиб бориш тақиқланган. Мутахассислар буни АҚШ ҳукуматининг мамлакат фуқароларини ўзининг ташвиқотларидан асраш учун қилинган, деб баҳолашади.\nФаолиятининг салбий жиҳатларини ҳисобга олиб бир қатор давлатларда, жумладан, Беларусь, Эрон, Тожикистон, Туркманистонда ушбу радиостанциянинг эшиттиришлари тақиқланган. Шунга қарамасдан, радио ўз дастурлари, эшиттиришларини турли йўллар, хусусан, интернет орқали ушбу минтақаларга етказишга ҳаракат қилмоқда.\nСовуқ уруш тугаган бўлса-да, ушбу ОАВ фаолияти тугатилмади, балки уларнинг ташкилотчилари, уларни молиялаштириб турган давлатлар, хизматларнинг бошқа геосиёсий мақсадларига йўналтирилди. Улар бугун маълум бир давлатларга таъсир қилиш учун бир тарафлама, нохолис ахборот тарқатишда, ўз усулларини такомиллаштиришда давом этмоқда.\nҲозирги кунда Россия федерацияси ва айрим Ғарб давлатлари ўртасида “совуқ уруш” давридагидан қолишмайдиган даражада, гибрид урушнинг таркибий қисми сифатида ахборот уруши олиб борилаётир. Таҳлиллар шуни кўрсатадики, яқин ва узоқ давлатларда содир этилган давлат тўнтаришлари (“рангли инқилоблар”, “араб баҳори”) бу, энг аввало, манфаатдор кучлар томонидан ғаразли мақсадга йўналтирилган тарзда аҳолига нисбатан амалга оширилган ахборот таъсиринингоқибатидир.\nРеспубликамизнинг геосиёсий мавқеи яқин ва узоқ келажакда мамлакатимизга нисбатан ахборот уруши сусайтирилмайди, аксинча, фаоллашади, деган хулоса чиқаришга олиб келмоқда.\nМамлакатимиз муҳим сиёсий тадбир – президентликка сайлов арафасида турибди. Бу жараёнда айрим кучлар томонидан ахборот хуружи кучайтирилади, чунки сайлов жараёни вазиятни беқарорлаштириш учун, аҳолини турли гуруҳларга бўлиб ташлаб, ўзига хос “бошқариладиган тартибсизлик” ташкил қилиш учун қулай фурсат ҳисобланади. Бу башоратчиликка даъво қилиш эмас, бироқ шуни айтиш мумкинки, сайлов натижалари бўйича турли шубҳа, “миш-миш”ларни тарқатиш, сайлов жараёнининг қонуний, демократик тарзда ўтганини шубҳа остига олиш кўпаяди. Башарти шундай бўлса, бу ҳақиқий халқ танлови амалга ошганидан, ахборот хуружи ташкилотчилари хоҳлаган нарса рўй бермаганидан далолат беради. Яқин тарихда бунга кўп гувоҳ бўлганмиз.\nАхборот хуружлари таъсирига энг кўп бериладиган аҳоли қатлами бу ёшлардир. Афсуски, ахборот-коммуникация технологияларининг жадал суръатлар билан ривожланиши ахборот таҳдидларининг ҳам кучайишига олиб келмоқда. Интернет воситасида ишлайдиган дастурлар, ижтимоий тармоқлар орқали жуда катта оқимда маълумотлар алмашинади. Улар асосан қизиқарли воқеалар, гап-сўзлар, шоу-бизнес, спорт хабарлари, янгиликлардан иборат. Бироқ ҳеч ким ташқи кучлар томонидан ижтимоий тармоқлар, мессенжерлардан ўз мақсади йўлида фойдаланмайди, деб кафолат бера олмайди. Мисол учун, Telegram мессенжерида айрим гуруҳларнинг иштирокчилари сони 50 000дан ошади. Шундай гуруҳлар борки, унда асосан фаҳш фотосуратлар, видеолавҳалар жойлаштирилмоқда. Бу маънавияти, маданиятида қусур бўлган шахсларни ўзига жалб қилиш учундир. Айнан шундай тоифа кишилар ўзларига жавоб бера олишмайди. Кейинчалик бундай каналларда сиёсий мавзуга тааллуқли маълумотлар тарқатилиши ва гуруҳ аъзоларининг фикрини ўзгартиришга, маълум бир йўналишга солишга ҳаракат қилиниши мумкин.\nРеспубликамизнинг биринчи президенти муҳтарам Ислом Каримов “…бугунги замонда мафкура полигонлари ядро полигонларидан ҳам кўпроқ кучга эга” эканини таъкидлаган эди. Мафкура полигонларидаги кучлар нисбати эса ахборот, ахборот хуружи воситасида ҳал этилмоқда. Мамлакатимизга нисбатан қилинаётган ахборот хуружларига қарши курашда баъзан “Ит ҳуради, карвон ўтади” қабилида ишлаш ўринлидек кўринади. Бироқ, бизнингча, ахборот хуружлари кимлар, қайси тузилмалар томонидан, нима мақсадда ташкил қилинаётгани маълум бўлганда, уларга қарши курашда энг яхши ҳимоя ҳужум эканидан келиб чиқишимиз керак.\nАхборот хуружларига қарши курашда курашнинг тизимли бўлиши, унинг зарур ҳуқуқий базаси шакллантирилгани ўта муҳим. Шу боис ахборот хавфсизлигини таъминлашга қаратилган алоҳида қонун ҳужжати қабул қилиш масаласи кўриб чиқилиши керак. Шу билан бирга, бундай хуружларга қарши курашда қуйидагилар муҳим: биринчидан, ахборот маконини мамлакатимизда амалга оширилаётган ислоҳотлар, ўзгаришлар, аҳолининг қизиқиши юқори бўлган масалалар ҳақидаги объектив ва позитив ахборот билан доимий равишда тўлдириб бориш.\nИккинчидан, юртдошларимизда интернетдан фойдаланиш маданиятини шакллантиришга қаратилган комплекс чоралар кўрилиши керак. Хусусан, ёшларимизни тафаккур қилишга, ҳар қандай ахборотни таҳлил қилиб, сўнг хулоса чиқаришга ўргатишимиз зарур.\nУчинчидан, мамлакатимиз, давлат аппарати, раҳбарлар ҳақида нотўғри маълумотлар, туҳмат, уйдирмалар, нотўғри ахборот тарқатувчи ҳар қандай ахборот воситалари фаолиятига қонун доирасида чек қўйиш.\nТўртинчидан, аҳолига чет элларда туриб мамлакатимиз тўғрисида нотўғри, бир тарафлама ахборот тарқатувчи ахборот воситалари, шахсларнинг асл қиёфасини очиб берувчи ахборотни етказиш.\nБешинчидан, миллий ғоя, мафкура, маънавият тушунчалари, шу жумладан, юртдошларимизнинг ватанпарварлиги ахборот хуружларига қарши муҳим омиллардир. Бу йўналишда амалга ошираётган ишларимизни изчиллик билан давом эттириш зарур.\nМухтасар айтганда, ахборот хуружларига қарши янгича фикрлашимиз, ишлашимиз даркор.\nNext story Парвоз хавфсизлигини таъминловчи етук кадрлар тайёрланади\nPrevious story Дунё эшиклари яхшиликка очилаверсин


21-25 май кунлари “Le Grand Plazа” меҳмонхонасининг (Тошкент шаҳар, Ўзбекистон овози кўчаси, 2) “Le Grand Plazа” конференц-залида ушбу лойиҳа доирасида ташкил этиладиган навбатдаги 5 кунлик семинар бўлиб ўтади.\n8 май куни Қарши шаҳрида “Ҳакамлик судлари фаолиятининг ташкилий-ҳуқуқий асослари” мавзусида “давра суҳбати” ўтказилди.\n8 май куни Ўзбекистон Савдо саноат палатаси томонидан “Ўзбекистон ва Литва ўртасидаги савдо-иқтисодий ва сармоявий хамкорликни ривожлантириш истиқболлари” мавзуида давра суҳбати бўлиб ўтди.\nНаманганда ўз бизнесини бошлаш истагида бўлган шахсларнинг бизнесни муваффақиятли бошқаришни соддалаштириш борасида билимларини ошириш мақсадида «МЕНЕЖМЕНТ АСОСЛАРИ» мавзусида ўқув курси ўтказилди.\nИсроилнинг тараққиёт сохасидаги халқаро ҳамкорлик агентлиги “Ахборот-коммуникация технологиялари (АКТ) ва нетворкинг орқали аёллар тадбиркорлигини қўллаб қувватлаш” мавзусида халқаро семинар ташкил этаётганини маълум қиламиз.\nЖорий йилнинг 14 май – 15 июнь кунлари “Савдо, озиқ-овқат хавфсизлиги ва озиқланиш” мавзусида онлайн ўқув курси ташкил этаётганлигини маълум қиламиз.\nЎзбекистон Республикаси Савдо-саноат палатаси Сурхондарё вилоят ҳудудий бошқармаси ва Сурхондарё вилояти иқтисодий суди томонидан жорий йилнинг 1 май куни Термиз шаҳрида “Ҳакамлик судлари: муаммолар ва ечимлар” мавзусида “давра суҳбати” ўтказилди.\nЎзбекистон Савдо-саноат палатаси тадбиркорлар томонидан содир этилаётган камчиликларни, айниқса жиноятларни танқидий муҳокама қилиш, бартараф этиш ва профилактика қилишга кўмаклашиш бўйича чора-тадбир режасини ишлаб чиқди\nПрезидент Шавкат Мирзиёев ва Президент Режеп Таййип Эрдоған Ўзбекистон билан Туркия ўртасидаги стратегик ҳамкорликни янги босқичга кўтаришга қаратилган Қўшма баёнотни имзоладилар.\nЎзбекистон Республикаси Президенти Шавкат Мирзиёев ва Туркия Республикаси Президенти Режеп Таййип Эрдўған музокараларни расмий делегациялар иштирокида ўтказдилар.\nЎзбекистон Савдо-саноат палатаси Ўзбекистон Республикаси Президенти ташаббуси билан хар йили ўтказиб келинаётган «Ташаббус» кўрик танловида иштирок этиш учун аризалар қабул қилинишини эълон қилади!\nҚорақалпоғистон Республикасида навбатдаги телекўрсатув тасвирга олинди\n30 март куни Савдо-саноат палатасида йирик Россия компаниялари иштирокида Ўзбекистон-Россия бизнес-форуми и кооперация биржаси бўлиб ўтди.\nзбекистон Савдо-саноат палатаси томонидан «Ўзбекозиқовқатзахира» ассоциацияси ҳамкорлигида 29 март соат 10-00да маҳаллий қишлоқ хўжалиги маҳсулотлари ишлаб чиқарувчиларининг экспорт салоҳиятини ошириш бўйича семинар ўтказилди.\n2017 йил 23 март куни Фарғона вилоятининг Қўқон шахрига Эстония Республикасининг бир гурух делегация ташриф буюрди.\nҚорақалпоғистон Республикаси Телевидениесида “Ўзбекистонда кичик бизнес ва ҳусусий тадбиркорликнинг ривожланиши давлат ривожланишининг асосий таянчи” мавзусини кенг ёритиш мақсадида «Инсан мәпи» деб номланган телекўрсатув тасвирга олинди.\nҚорақалпоғистонда норматив-ҳуқуқий ҳужжатларнинг мазмун-моҳиятини тушунтиришга қаратилган семинар бўлиб ўтди\n2017 йил 1 апрель куни соат 11-00 да “Зарқайнар” Модалар уйи галереясида “Agro Food Forum 2017” Халқаро форуми ўтказилади.\n2017 йил 15 март куни Тошкент вилояти хокими бошчилигидаги делегация Ленинград вилоятига ташриф буюришди.\nАъзолик бадалини тўлаш Е-аукцион Солиқ ва солиқ тўловлари Кўргазма ва ярмаркалар Форум Startup ташаббуслари Матбуот хизмати Тадбиркорлар портали Контактлар\n15-Халқаро автомобилсозлик кўргазмаси\nИсфаҳон халқаро кўргазмаси, Эрон\n18-Халқаро совутиш ва эшитиш аппаратлари ва ускуналари кўргазмаси (TERMOTEC 2920)\nDOMOTEX Hannover 2020 кўргазмаси\n14-Халқаро тиббиёт, стоматология ва лаборатория жиҳозларининг кўргазмаси\nПолученные заявки: 556\nОтвеченные заявки: 403\nНа стадии рассмотрении: 0\nОтклоненные заявки: 153


Ҳазрати Алига ханжар урган хавориж | Azon.uz - Ахборот-таҳлилий портал\nҲазрати Алига ханжар урган хавориж\n3096 16:55 09.05.2022\n661 милодий санада бадбахт хавориж Абдурроҳман ибн Мулжам мўминлар амири Али ибн Аби Толиб каррамаллоҳу важҳаҳуни бомдод намози пайтида қатл қилган!\nАли ибн Аби Толиб розияллоҳу анҳу таърифдан юқори турадиган зотдир. Қанчалар чиройли гапирмайлик, гапимиз у зотни таърифлай олмайди.\nАли ибн Аби Толиб бемисл паҳлавон, жасур, баҳодир, ҳаким ва зоҳид, соғлом фикрли, замзам каби покиза, мусҳаф оятлари каби ширин инсон эди. У жаннат аёлларининг саййидаси бўлмиш Фотимаи Заҳронинг эри, жаннат ёшларининг саййидлари бўлмиш Ҳасан ва Ҳусайнларнинг отаси эди, розияллоҳу анҳум! У ҳақида қанча гапирилса оз!\nБу покиза зотни буёққа қўйиб туриб, гапни бадбахт Абдурроҳман ибн Мулжамдан давом эттирамиз.\nАбдурроҳман ибн Мулжам бизга динни нотўғри англашда мисол бўлади. Олдин уни кўрган киши бунинг ниҳояси шунақа бўлади, деб хаёлига ҳам келтирмас эди. У Қуръон ҳофизи эди. У Қуръонни бевосита Муоз ибн Жабал розияллоҳу анҳунинг оғзидан олган эди. Муҳкам ва муташобиҳни яхши билар эди. У Миср фатҳида иштирок қилган, Сиффин жангида Али розияллоҳу анҳу томонида туриб жанг қилган эди. Сўнгра бошқа хаворижлар каби мўминлар амирининг Сиффинда ҳакамликни қабул қилганини кўтара олмади. Ана шундан кейин Али розияллоҳу анҳуни, Муовия розияллоҳу анҳуни ва бошқа мусулмонларни кофирга чиқарди. Унга Аллоҳ таолонинг қуйидаги ояти мувофиқ келади: “Ҳавои нафсини илоҳ қилиб олган, Аллоҳ уни билиб туриб залолатга солган кишини кўраяпсанми?!”.\nМўминлар амири такбири таҳримани айтиб намозни бошлади. Аммо заҳарланган ханжар унинг намозини бузди. Бу ханжарни Абдурроҳман ибн Мулжам исломга хизмат қилаяпман деган ўй ва эътиқодда санчди мўминлар амирига! У Али розияллоҳу анҳунинг устида ислом бино бўлган устунлардан бири эканлигини, ҳижрат кунидаги фидоий инсон эканлигини, Бадр кунидаги бардошли жангчи эканлигини, Хандақ кунидаги баҳодир чавандоз эканлигини, Хайбар кунидаги буюк фотиҳ эканлигини билмас эди. Ибн Мулжам бу ханжар санчилган тана Аллоҳ учун Унинг динини қанчалар кўп ҳимоя қилганини билмас эди!\nАммо такфир бу уммат мубтало бўлган ўлат касаллиги экан. Бугун ҳам бу бало умматнинг қонини оқизаяпти!\nҚадимги хаворижлардан ҳам, ҳозиргиларидан ҳам қуйидаги ибратни олишимиз мумкин:\n“Дин намоз, рўза, ҳаж ва закот бўлишидан олдин фаҳм ва илмдир. Қадимги такфир Али розияллоҳуга раҳм қилмаган бўлса, бугунги такфир бизларга раҳм қилармиди?! Ҳолбуки, Али розияллоҳу анҳуни тарозунинг бир палласига қўйилса, қолган барчамизни эса иккинчи палласига қўйилса Али розияллоҳу анҳу оғир келар эди!”\n171 23:45 25.05.2022\n125 23:25 25.05.2022\n248 22:50 25.05.2022\n215 22:30 25.05.2022\n107 21:50 25.05.2022\n356 21:10 25.05.2022


Ўзбекистонда 10 февраль куни ҳаво ҳарорати 22 даражагача илиқ бўлади - Zamin.uz\n«Ўзгидромет» 10 февраль, чоршанба куни кутилаётган об-ҳаво маълумотини эълон қилди. Тошкент шаҳрида ҳаво ўзгариб туради, ёғингарчилик кутилмайди. Шамол шарқдан 5-10 метр/секунд тезликда эсади. Ҳарорат кечаси 5-7 даража, кундузи 15-17 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, бироз ёмғир ёғиши мумкин. Баъзи жойларга туман тушиши мумкин. Шарқий шамол йўналишини ўзгартириб, ғарбдан 7-12 метр/секунд тезликда эсади. Ҳарорат кечаси 3 даража совуқ -2 даража, кундузи 5-10 даража илиқ бўлади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 метр/секунд тезликда эсади. Ҳарорат кечаси 3-8 даража, кундузи 15-20 даража илиқ бўлади.\nТошкент, Самарқанд, Жиззах, Сирдарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 метр/секунд тезликда эсади. Ҳарорат кечаси 5-10 даража, кундузи 12-17 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 метр/секунд тезликда эсади. Ҳарорат кечаси 5-10 даража, кундузи 17-22 даража илиқ бўлади.\nАндижон, Наманган, Фарғона вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 метр/секунд тезликда эсади. Ҳарорат кечаси 3-8 даража, кундузи 8-13 даража илиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик (ёмғир, қор) бўлади. Қор кўчиши хавфи бор. Баъзи жойларга туман тушиши мумкин. Шамол шарқдан 7-12 метр/секунд тезликда эсади. Ҳарорат кечаси 2 даража совуқ -3 даража, кундузи 3-8 даража илиқ бўлади. “Замин” янгиликларини “Facebook”да кузатиб боринг


"Ўзбекистон почтаси" орқали юборилган хатлар манзилга етиб бормасдан йўқ бўлиб қолмоқда » Ўзбекистон янгиликлари – Zamin.uz\n2015 йил ноябрь ойида «Ўзбекистон почтаси» компанияси Тошкент филиали фаолияти бўйича, алоқа бўлимлари ва почта қутилари орқали буюртмали ва оддий хатлар жўнатилиб, назорат ўтказилди. Бу ҳақда Uz24.uz хабар бермоқда.\nЎтказилган назорат натижаси жўнатилган оддий назорат хатлари манзилга етиб бормасдан йўқолиши, алоқа бўлимига келиб тушгандан кейин олувчиларга кечиктирилиб етказилиши ҳамда буюртмали хатларни қабул қилишда «Почта қоидалари» талаблари бузилиши ҳолатлари аниқланди.\nАниқланган камчиликлар тўғрисидаги маълумот камчиликларни бартараф этиш ҳамда тегишли чоралар кўриш учун «Ўзбекистон почтаси» компанияси Тошкент филиалига тақдим этилган ва бажарилиши Инспекциянинг Тошкент вилояти ҳудудий бўлинмаси томонидан назоратга олинган.\n11:36 Бозорларда ноқонуний савдога қўйилган 8,4 млрд. сўмлик товарлар вақтинча олиб қўйилди


Нилуфар Усмонова: «САНЪАТКОРГА ҲАМ ОИЛА, БОЛА-ЧАҚА КЕРАК» » Onlayn.uz | Super Portal TaS-IX\nwWw.Onlayn.Uz | Super universal Tas-ix Portal !!! » Shou-biznes olami » Нилуфар Усмонова: «САНЪАТКОРГА ҲАМ ОИЛА, БОЛА-ЧАҚА КЕРАК»\nНилуфар Усмонова: «САНЪАТКОРГА ҲАМ ОИЛА, БОЛА-ЧАҚА КЕРАК»\nСанъатимиздаги аёллар ичида Нилуфар Усмонова барчага кўтаринки кайфият бағишлай олиши билан ажралиб туради. Бу унинг бошқа ҳамкасбларга ўхшамас биргина томони эмас. Зеро, Нилуфарнинг уч ўғилли она эканлигига кўпчилик ҳавас қилади. Бир вақтнинг ўзида оила, фарзандлар ва санъатни баравар эплаш ҳамманинг ҳам қўлидан келавермайди. Ана шундай қувноқ ва ҳеч тушкунликка тушмайдиган хонанда билан ўтган суҳбатимиз сизга ҳам байрамона руҳ бағишласа, ажаб эмас.\n- Нилуфар бундан етти-саккиз йил илгари болаларча шўх эдингиз. Бугун эса анчайин ўзгаришни кўряпмиз. Сизни нималар ўзгартирди: йиллар, қийинчиликлар, оила…\n- Барчаси… Нима бўлганда ҳам барча ўзгаришлар фақат яхшиликка бўлди. Биласизми, ёнимда доимо маслаҳатлашадиган яқин инсонларим бор. Дўстларим бу борада ёрдам беришади, бирга ўтириб, муаммога ечим излаймиз. Назаримда, ана шу яқинларим ўзгаришларимнинг асосий сабабчилари. Ташқи кўринишим, имижимдаги ўзига хосликка келадиган бўлсам, энг катта қоидам, мен ҳеч қачон тажриба қилишдан қўрқмайман. Таваккалчиликдан чарчамайман, қолаверса, бу менга ёқади ва қандайдир куч бағишлайди. Улғайишим, албатта оилали, фарзандли бўлганимдан.\n- Интернет сайтларда Хуррам Султон қиёфасидаги суратларингизни кўрдик. Қолаверса, учинчи ўғлингизга Сулаймонхон деб исм бергансиз. «Муҳташам юз йил» сериалига шунчалик ишқибоз бўлдингизми?\n- Ўғлимга исм танлашимиз асло бу сериал оқибатида эмас. Бу исмни аям қўйганлар. Ҳазрати Сулаймон пайғамбаримиздек улуғ инсон бўлсин деган ниятда… Қолаверса, шундай исмли инсонларни биламиз, уларга ҳар томонлама ҳавас қилганмиз. Айтишим керак, онам мендан фарқли равишда «Муҳташам юз йил» сериалини умуман кўрмайдилар.\n- Сўнгги пайтларда шоу-бизнесимизда дугоначиликнинг оқибати жанжал билан тугаяпти. Аммо сиз дугоналик ришталарини мустаҳкам тутиб келаётган хонандаларимиздансиз. Бунга Шаҳзода билан муносабатларингизни мисол келтириш мумкин. «Сен-мен»га бориб қолмаётганингиз сири нимада?\n- Бу менимча, бизга Худонинг инояти бўлса керак. Мен ҳам, Шаҳзода ҳам оилада ёлғиз қизмиз. Тўғри айтаяпсиз, бундай дугоначилик ҳозир кам. Кейин санъаткорлар ўзининг «пиари» учун дугона бўлиб олишади. Фақат манфаатни кўзлагандан кейин бундай ришталар, албатта узоққа чўзилмайди. Дугона бўлганларини бир оламга достон қилсалар, уришиб, жанжаллашганларини айтиб, яна бир реклама қилишади. Улар билан бизнинг ишимиз йўқ. Ундайлар биздан йироқ юрсин. Дўстларим билан орамизда ишонч, ҳурмат бор. Кузатсам, уларнинг аксарияти оилада ёлғиз фарзанд экан. Бир-биримизда опа-сингилларни топганмиз, шекилли.\n- Сиз билан шахсий манфаат кўзлаб дугона бўлмоқчи бўлган хонандаларни ажрата оласизми?\n- Ундай инсонларни ўзимга яқин йўлатмайман. Табиатан сал бетгачопарроқ бўлганим сабаб, ёқмаса дангал айтиб ташлайвераман. Шунинг учун ҳам мени кўпчилик ёмон кўрар. Нияти яхши бўлмаган инсонни дарров сезаман. Бундайларни нафақат ўзимга, балки ўртоқларимнинг ёнига ҳам яқинлаштирмасликка ҳаракат қиламан.\n- Шартакиликдан панд еб турсангиз керак?\n- Кўп бўлади бундай ҳолатлар. Лекин мен бунга эътибор бермайман.\n- Ҳар гал фарзандли бўлганингизда сизга ҳавас қиладиганлар бор. Ахир уч ўғилнинг онасисиз. Бугунги иқлим шароитида бир болани тўққиз ой муаммосиз олиб юриш ва осонгина дунёга келтириш ҳам бир жасорат. Сизга қараган одам бу аёлда ҳаммаси силлиқ кечган деб ўйлаши ҳеч гап эмас…\n- Ҳаммаси сиз айтганчалик осон бўлмайди. Мен ҳам барча аёллар каби машаққатлардан ўтаман, ишонинг. Кези келганда ҳомилам тушган, нобуд бўлган. Ҳамма муаммоларингизни ошкор қилавермайсиз-ку. Уч фарзандли бўлишга осон эришмаганман. Ҳомиладорлигимда буйракларим оғриган. Айниқса, учинчи фарзандимда катта таваккал қилганман. Энди насиб этса, яна бир ғайрат қилиш ниятим бор. Тўртинчи фарзандим — қизга! Менга кўпчилик «Сен фарзандли бўлганингдан кейин аёл санъаткорлар турмушга чиқа бошлашди, фарзандли бўлишди», дейди. Бундан фақат хурсандман. Зеро, санъаткор ҳам аёл. Бизга ҳам оила, бола-чақа керак. Айниқса, бизнинг соҳамизда фарзандга осонликча эришилмайди. Ҳомиладорлик менга ёқади, истаган таомларни ейсиз, парҳез қилмайсиз, ҳаммадан яхши муомала кўрасиз, ташвишингиз йўқ, бир сўз билан айтганда, тўққиз ой эркатой бўлиб юрасиз. Аммо жарроҳлик хонасига кираётганингизда қўрқув, ваҳима босади. Фарзандингизни қўлга олгандан кейин эса машаққатларингиз унутилади.\n- Фарзандлар тарбиясига қандай ёндашасиз?\n- Оила билан бирга ишимни ҳам баравар эплашга ҳаракат қиламан. Ёнимда ёрдамчиларим, боламга қарайдиган опачам бор, кейин аям невараларини ёлғиз қолдирмайди. Биласизми, кетма-кет ўғиллар бўлганидан кейин каттасиям кичигига қўшилиб, кичкина болага айланиб қоларкан. Шўхликлари-ку тиним билмайди. Баъзида жаҳлимни чиқаришади. Қаттиққўллик билан уришсам, ўғилларим лаб буриб қолишади. Уларни кўриб, раҳмим келади-да, қучоғимга олиб, ўпишни бошлайман. Фарзандларимни биринчи навбатда меҳр-оқибатли бўлишга чақираман, кейин озода юришга кўп ундайман. Салом бериш, илтимос қилиш каби ижобий яхши хислатларни шакллантиргим келади.\n- Ўғилларингиз бир-биридан қандай фарқ қилади?\n- Илк фарзандим севги-муҳаббат меваси, иккинчиси узоқ кутилган, учинчиси эса кутилмаган ўғил десам тўғри бўлади. Биринчиси билимдон, ақлли ва кўнгли очиқ. Иккинчи фарзандим мулойим, серсалом, меҳрибон болакай. Эшикдан кириб келсам, қўлимдагини олади, оёқ кийимларимни тахлаб қўяди, жуда эътиборли. Учинчиси ҳали кичкина, ҳозирча фақат тўполончи. Яқинда туғилган куни бўлди. Меҳмонларни кутиб эрталабга яқин ухладим, тонгдан бир ишимни битирдим, орада иккита газетага интервью бердим, сиз билан суҳбатдан чиқиб, ўзимга оро бериб, съёмкага бораман, кейин ишимга бораман. Хуллас, санъаткорнинг ҳаёти шундай экан. Чарчайман, лекин барчасини уддалашим шарт.\n- Ташқи кўринишингиздан жуда қувноқсиз. Тушкунлик сизни енгиб олган пайтлар ҳам бўладими?\n- Бўлади. Бундай дақиқаларда болаларимга қарайман. Баъзида улар ҳам ёрдам беришолмайди. Ўзим билан ўзим ёлғиз ўтириб, тушкунликдан чиқаман. - Илк бора онангиз сизни санъаткор сифатида қачон тан олган?\n- «Соғинмайман», «Оғринмайман», «Дунё», «Ҳофизам онам» деган ашулаларимни тинглаб кўрганларидан кейин, онамнинг эътирофини эшитганман. «Зўр айтибсан», деганлар.\n- Онангиз билан келиша олмаган пайтлар ҳам бўладими?\n- Албатта бўлади. Айнан санъат бобида эмас, кўпроқ уйдаги икир-чикирлар борасида тортишиб қоламиз. Онам бу ерда турсин, десалар, мен у ерда, дейман. Баъзида болаларим борасида ҳам фикрларимиз бир жойдан чиқмай қолади. Бундай ҳолатлар ҳар бир қиз билан она ўртасида бўларкан. Буни атрофимдагилардан сўраб билдим.\n- Сиз ҳақ бўлиб чиққан дамларда онангиз қизига қулоқ соладими?\n- Агар ҳақиқатни айтсам, тан оладилар. Ахир мен онамга ўхшайман-ку, ҳақиқатни шартта айтиб ташлайман.\n- Нилуфар онасига неча фоиз ўхшайди? Айниқса, сўнгги пайтларда овозингиз тобора ўхшаб боряпти…\n- Феъл-атворим жиҳатидан 50 фоиз ўхшасам керак. Қолган эллик фоизим эса дадамга тортган.\n- Бугун онангизнинг қўшиқларини бошқа санъаткорлар ҳам айтишяпти. Нимага сиз айтиб, промо қилмайсиз? Бошқалардан қизғанмайсизми?\n- Қизғанмайман, сабаби онам шундай тарбия берган. Бошида сиз айтгандек фикрга борганман. Ўшанда онам: «Қизим, хоҳлайсанми, йўқми, уларнинг барчаси менинг шогирдларим. Қўшиқларим ҳам уларга мисоли бир мактаб, шу сабабдан ҳам куйлашади. Мухлислар шуни истаяптими, сенинг айтманглар дейишга ҳақинг йўқ», деганлар. - Сиз Марғилонда бувингиз қўлида ўсгансиз. Миллийлик руҳида тарбия топгансиз. Лекин нимагадир сўнгги пайтларда саҳнадаги либосларингиз анча очиқ, калта… Тўғри, ярашади. Аммо биз Европада яшамаймиз-ку!\n- Биринчидан, сиз айтгандек ярашиб туради. Агар ярашмаганида киймасдим. Авваллари, мисол учун, тўлишган пайтларимда бундай либосларни танламасдим. Бугун очиқ кийинаман, чунки ярашади ва қоматим шунга мос. Агар ёш қизлар менчалик қонун-қоидага амал қилиб кийинса, демак улар дидли экан. Кейин сиз айтган либосларни ҳар доим ҳам эмас, алоҳида вазиятларда кияман. Қолаверса, умр йўлдошим бунга рухсат берган. Шундай экан, нега киймай?\n- Турмуш ўртоғингизни шу пайтгача сир тутасиз. Шунинг учун ҳам ҳар хил миш-мишлар ҳалигача тингани йўқ…\n- Нимаики миш-миш бўлса, барчасини одамлар ўйлаб чиқаришган. Мен турмушга чиқдим — бўлди. Шахсий ҳаётимни ошкор қилмоқчи эмасман. Мен бахтлиман, кўз тегмасин!\n- Аёл санъаткорларнинг оиласида кўпроқ эркак ён босиши керак, деган фикрга қўшиласизми?\n- Тўғри, эри албатта, аёлини тушуниши керак. Тушунмайдиган эркак билан яшаш жуда қийин. Масалан, мен турмуш ўртоғим санъатимни тушунмаганида, яшай олмаган бўлардим. - Турмуш ўртоғингизга атаб қўшиқ куйлабсиз деб эшитдик…\n- Яқинда «Арслоним» деган қўшиғим чиқади. Уни нафақат турмуш ўртоғимга, балки аёллар номидан барча севимли ёрларга бағишлаб айтганман.\n- Продюсерлигингизни ҳам биламиз. «Махита», «Усмонзода» каби лойиҳаларингиз бор. Лекин уларнинг чиқишларини фақатгина Интернетда кўрдик…\n- Менинг қўлимдан фақат уларга ёрдам бериш келади. Йўл кўрсатаман, молиялаштираман, улардан менга ҳеч нарса керак эмас. Оммалашиш эса ўзларидан.\n- Кўп эркак хонандалар сиз билан дуэт айтишни исташаркан. Сиз дуэтдошни қандай танлайсиз?\n- Энг аввало, «сийқаси чиқмаган» қиёфа ва дуэт яхши бўлиши керак. Яқин кунларда «Turvision»да биринчи ўринни олган Фарид Ҳасанов билан дуэтимиз чиқади. Ҳозирги пайтда куз фаслида «Истиқлол» саройида берадиган яккахон жонли концерт дастуримга тайёргарликни бошлаб юборганман.\n- 8 март сиз учун қандай кун?\n- Чексиз бахт куни. Совғалар оламан. Аёллигимни ҳис қиладиган ҳақиқий байрам. Катта ўғлим кўп совғалар беради, гуллар ҳадя этади, яна бир нималарни ясайди. Турмуш ўртоғим ҳам қолишмайди. Тақинчоқларни яхши кўрганим боис, тақинчоқ совға қилади. Бу кунда ўзим ҳам онамга совғалар беришни яхши кўраман. Чиройли гулдаста, совға ва ўз қўлим билан пиширилган таом тортиқ қиламиз. Нодира Ҳайдарова суҳбатлашди\n"БЕКАЭСанъатимиздаги аёллар ичида Нилуфар Усмонова барчага кўтаринки кайфият бағишлай олиши билан ажралиб туради. Бу унинг бошқа ҳамкасбларга ўхшамас биргина томони эмас. Зеро, Нилуфарнинг уч ўғилли она эканлигига кўпчилик ҳавас қилади. Бир вақтнинг ўзида оила, фарзандлар ва санъатни баравар эплаш ҳамманинг ҳам қўлидан келавермайди. Ана шундай қувноқ ва ҳеч тушкунликка тушмайдиган хонанда билан ўтган суҳбатимиз сизга ҳам байрамона руҳ бағишласа, ажаб эмас.


Гўзаллик танлови ғолиблари кундалик ҳаётда қандай кўринишади? » Шерлар, туш табири, Афоризмлар, Маноли сузлар 2021 - Vatanda.CoM\nVatanda.Com » Кизикарли маълумотлар » Гўзаллик танлови ғолиблари кундалик ҳаётда қандай кўринишади?\nБугунги мақоламизда турли гўзаллик танловларининг ғолибларини оддий ҳаётда олинган фотосуратларига қараб баҳолашингиз мумкин.\nКсения Сухинова (Россия). "Дунё Гўзали" 2008 танлови ғолибаси\nЯна Доброволская (Россия). "Россия Гўзали" 2016 танлови ғолибаси\nМария Габриела Ислер (Венесуела). “Коинот Гўзали” 2013 танлови ғолибаси\nНаталя Гребова (Канада). "Коинот гўзали" 2005 танлови ғолибаси\nДешона Барбер “АҚШ Гўзали” 2016 танлови ғолибаси\nАзра Акин (Туркия). "Дунё Гўзали" 2002 танлови ғолибаси\nМирея Лалагуна (Испания). "Дунё Гўзали" 2015 танлови ғолибаси\nОливия Калпо (АҚШ). "Коинот Гўзали" 2012 танлови ғолибаси\nМеган Янг (Филипин). "Дунё Гўзали" 2013 танлови ғолибаси\nПиа Алонсо Вурсбах (Филипин). "Коинот Гўзали" 2015 танлови ғолибаси\nРолен Стросс. "Дунё Гўзали" 2014 танлови ғолибаси\nЮй Венся (Хитой). "Дунё Гўзали" 2012 танлови ғолибаси


1. Олот туман Бандликка кўмаклашиш ва аҳолини ижтимоий муҳофаза қилиш марказининг иш жойларининг энг кам миқдорини банд қилиб қўйиш тўғрисидаги таклифи маъқуллансин. Ижтимоий ҳимояга муҳтож, иш топишда қийналаётган ва меҳнат бозорида тенг шароитларда рақобатлашишга қодир бўлмаган шахслар учун иш жойларининг энг кам миқдори (квоталанган иш ўринлари) иловага мувофиқ тасдиқлансин.\n2. Ижтимоий муҳофазага муҳтож ва иш топишда қийналаётган шахсларни ишга жойлаштириш учун иш ўринларини банд қилиб қўйиш ходимларининг рўйхат бўйича ўртача сони йигирма нафардан кўпни ташкил этадиган корхона, муассаса ва ташкилотлар учун ходимларнинг рўйхат бўйича ўртача сонидан 365 кишини ташкил этадиган 7 фоиз миқдорида, шу жумладан:\nўн тўрт ёшга тўлмаган болалари ва ногирон болалари бор ёлғиз ота, ёлғиз оналарга ҳамда кўп болали ота-оналар учун 15,8 фоиз (58 киши);\nўрта махсус, касб-ҳунар таълими муассасаларини тамомлаган ёшларга, шунингдек олий ўқув юртларининг давлат грантлари асосида таълим олган битирувчилар учун 69,5 фоиз (254 киши);\nЎзбекистон Республикаси Қуролли Кучларидан муддатли ҳарбий хизматдан бўшатилганлар учун 4,9 фоиз (16 киши);\nтуман Бандликка кўмаклашиш ва аҳолини ижтимоий муҳофаза қилиш марказида иш қидирувчи сифатида ҳисобда турган пенсия ёшига яқинлашиб қолган шахслар учун 0,8 фоиз (3 киши);\nодам савдосидан жабрланганлар учун 2,1 фоиз (8 киши);\n2,1 фоиз (8 киши) миқдорида иш ўринлари захираси белгилансин.\n5. Туман Бандликка кўмаклашиш ва аҳолини ижтимоий муҳофаза қилиш маркази (И.Юлдашев)га бир ҳафта муддатда мазкур қарорни тегишли корхона, ташкилот ва муассасалар раҳбарлари эътиборига етказсин ва унинг бажарилиши устидан қатъий назоратни таъминласин.


Дунёда тиллар кўп. Шу қаторда тилларнинг “оиласи” ҳам бор.\nЭкспортга мўлжалланган тош\nШаҳрисабзда майдаланган тош (щебень ) ишлаб чиқарувчи корхоналар сони яна биттага кўпайди. Тумандаги Духчи МФЙ ҳудудида Финляндиятехнологияси асосида ишловчи қум -тош майдалаш цехи ишга туширилди.\nГўшт нархи ошмоқда... Муаммонинг асл илдизи қаерда?\nИнсонни яшаш учун турли эҳтиёжлари мавжуд.\n"Ўзбекгидроэнерго" акциядорлик жамияти 2020 йилнинг охиригача вилоятимизда иккита янги микроГЭСни қуриб фойдаланишга топширишни режалаштирмоқда. Уларнинг умумий қуввати 2260 киловаттга тенг бўлиб, қурилиш харажатлари 1 миллион 460 минг АҚШ долларини ташкил қилади. Бу ҳақда “Қашқадарё” газетаси сайтида хабар берилди.\n“Ангрен-Олмаота”, “Чирчиқ-Олмаота”, “Чирчиқ-Чимкент” йўналишларида автобус қатновлари йўлга қўйилмоқда\nЎзбекистон Республикаси Транспорт вазирлиги қошидаги “Uzautotrans service” МЧЖ томонидан қўшни республикалар ҳудудига чиқаётган йўловчиларга қўшимча қулайликлар яратиш, уларни ўз манзилларига хавфсиз етказиб қўйишни ташкил этиш борасида тизимли ишлар қилинмоқда.\nЎзбекистондан Қозоғистонга яна учта йўналишда автобус қатновлари йўлга қўйилмоқда\nЙўналиш масофаси 918 км бўлган “Ангрен-Олмаота” йўналишида чипта нархи 120 000 сўм этиб белгиланган бўлиб, автобуслар Ангрендан соат 16:00, 17:00, 18:00 да ҳаракатланишни бошлайди.\nГада КАДДУМИ: Онлайн китоб-энциклопедия Осиё-Тинч океани минтақаси давлатларидаги анъанавий ҳунарлар бўйича қимматли маълумотнома\nБугун эрта тонгданоқХалқаро фестивал доирасида 12 сентябр кунига режалаштирилган тадбирлар тантанали юриш (парад шествие)дан бошланди.Ундахорижий меҳмонлар, хунармандларва маҳаллий аҳолининг 120 мингдан ортиқвакиллари иштирок этди.\nДавлат муҳофазасига олинган моддий маданий мерос объектларини нобуд қилиш, бузиш ёки уларга шикаст етказиш учун жавобгарлик кучайтирилди\nЎтган йилда Ўзбекистон Республикаси маданият вазирининг Маданий ва археологик мерос объектларини муҳофаза қилиш, қўриқлаш, тарғиб этиш ва улардан фойдаланиш борасида амалга оширилган ишлар тўғрисидаги ахбороти сенаторлар томонидан тингланган эди.\nХитойда “Ўзбекистонни биласизми?” лойиҳаси амалга оширилмоқда\nХитойнинг Ланчжоу шаҳрида бир гуруҳ фаол ватандошларимиз томонидан Туризмни ривожлантириш давлат қўмитаси ҳамкорлигида юртимизни танитиш ҳамда келаётган сайёҳлар оқимини ошириш мақсадида “Ўзбекистонни биласизми?” лойиҳаси амалга оширилмоқда.


Тошкент вилояти бош инфекционисти иши: уни қамоққа олиш кимга керак бўлиб қолди?\nТошкент вилояти бош инфекционисти Гулжаҳон Йўлдошева қамоққа олинганига ҳам 20 кундан ошди. Йўлдошеванинг адвокати у айбсизлигини айтмоқда.\nВоқеалар ривожига қисқача назар\nКейинроқ бу масалада вилоят соғлиқни сақлаш бошқармаси бошлиғи Тўрақул Арзиқулов ўз муносабатини билдириб, Чирчиқдаги шифохона COVID-19 беморларини даволашга ихтисослашмагани, Г.Йўлдошева асоссиз маълумотлар тарқатаётганини айтди. Бироқ у мазкур касалхона коронавирусга чалинганларни даволагани ва оғир пандемик вазиятда керакли тиббий техника воситалари билан таъминланмагани борасида айтилган иддаоларга етарлича изоҳ бермади (Бундан аввалроқ ижтимоий тармоқларда Тошкент вилояти соғлиқни сақлаш бошқармаси бошлиғи Тўрақул Арзиқулов ва Гулжаҳон Йўлдошева ўртасида шифохонага кислород аппаратлари етказиш билан боғлиқ низо бўлиб ўтгани ҳақида хабар тарқалган эди).\nОАВдаги чиқишдан сўнг Тошкент вилояти юқумли касалликлар шифохонасига кетма-кет текширишлар юборилган, жумладан ижобий якун топган аввалги (айнан Г.Йўлдошева мазкур шифохонада амалиётини олиб борган давр мобайнидаги) текширувлар натижалари қайтадан текширилган (текширувлар рўйхати таҳририятда мавжуд).\nАдвокат: «Г.Йўлдошева Ф.Рустамовнинг ўлимига алоқадор эмас, давлат маблағларини талон-торож қилмаган!»\nKun.uz таҳририяти сўнгги кунларда муҳокамалар марказида бўлиб турган ушбу масалага яна бир бор эътибор қаратишга қарор қилди. Йўлдошеванинг адвокати Хушнуд Аҳроров тергов нохолис олиб борилаётганини таъкидламоқда.\n«Г.Йўлдошева Ф.Рустамовнинг ўлимига алоқадор бўлмаса-да, у ноҳақ равишда жиноят ташкилотчиси деб, Жиноят кодексининг 207-моддасидаги жиноятни содир этганликда айбланмоқда. Г.Йўлдошевага қўйилган айбловни мутлақо асоссиз деб ҳисоблайман. Чунки марҳум Ф.Рустамовни юқумли касалликлар шифохонасидан тўлиқ тузалган, деб топиб, уни руҳий-асаб касалликлари шифохонасига жўнатган врач – ҳимоям остидаги Г.Йўлдошева эмас, балки бошқа бир шифокор Ш.Рўзметов бўлади.\nГ.Йўлдошева бемор бошқа шифохонага ўтказилаётган пайтда касалхонада бўлмаган. Марҳум Ф.Рустамов врач Ш.Рўзметовнинг ўзбошимчалиги ва соғлиқни сақлаш бошқармасининг телефон орқали ундовлари натижасида руҳий-асаб касалликлари шифохонасига жўнатиб юборилган. Касаллик варақасида айнан Ш.Рўзметовнинг имзоси турибди. Бу ҳолатлар прокуратура органларига жуда яхши маълум бўлиши керак, чунки марҳум Ф.Рустамовнинг касаллик тарихи тергов органи томонидан ашёвий далил сифатида олиб қўйилган ва жиноят иши ҳужжатларига тикилган. Шу маълумотга эга бўла туриб, ҳимоям остидаги Г.Йўлдошевани жиноятда айблаш, албатта, Чирчиқ шаҳар прокуратура органларининг холис ва беғаразлигига шубҳа уйғотади», дейди у.\nУ Г.Йўлдошеванинг 250,8 млн сўм миқдоридаги бюджет маблағларини талон-торож қилгани ҳақидаги, ҳали тасдиғини топмаган айбловларга ҳам ўз муносабатини билдирди.\n«Тергов органи 250,8 млн сўмни COVID-19 билан касалланганларни даволаш учун хизмат қилган тиббиёт ходимларига 6 фоизлик махсус тўловни тўлаш учун йўналтирилганини инобатга олмай, Г.Йўлдошевага нисбатан жуда кўп миқдордаги давлат маблағларини талон-торож қилиш йўли билан ўзлаштириш айбловини қўяётгани куракда турмайдиган ҳаракатдан бошқа нарса эмас. Соғлиқни сақлаш вазирлиги томонидан берилган хулосада ҳам ушбу маблағлар тиббиёт ходимларига тўлангани айтилган. Тошкент вилояти юқумли касалликлар шифохонаси маъмурияти томонидан соғлиқни сақлаш бошқармасига тўлов тўлаб берилиши бўйича бир неча бор мурожаатлар қилинган бўлса-да, бу мурожаатлар жавобсиз қолган. Хатларига жавоб ололмаган Г.Йўлдошева юқоридаги маблағни тиббиёт ходимларини қўллаб-қувватлаш учун сарфлаган, аммо талон-торож қилмаган», дейди у.\nАдвокат олиб борилаётган дастлабки тергов ҳаракатларида холислик таъминланмаётгани ва айбсизлик презумпциясига амал қилинмаётганига ҳам эътибор қаратди.\n«Дастлабки тергов Чирчиқ шаҳар прокуратураси томонидан нохолис олиб бориляпти, деган фикрдаман. Негаки, ҳимоям остидаги шахсга ҳали суднинг қонуний кучга кирган ҳукми чиқмай туриб, дастлабки тергов ҳали бошланғич босқичда бўлган бир даврда Чирчиқ шаҳар прокурори ОАВда чиқиш қилиб, қонунчиликка зид тарзда Г.Йўлдошеванинг жиноят содир этганини бир неча бор таъкидлаган ва бу билан айбсизлик презумпцияси тамойилини қўпол равишда бузган. Бу билан прокуратура органлари судга босим ўтказмоқчи ёки ўзларининг асоссиз айбловларини ўз кучида қолдирмоқчи», дейди у.\nАдвокат дастлабки терговда холисликни таъминлашга эришиш мақсадида терговни Бош прокуратурага ўтказишни сўраб ариза ёзганини маълум қилди.\n«Гумон қилинувчи, айбланувчи ёки судланувчи унинг жиноят содир этишда айбдорлиги қонунда назарда тутилган тартибда исботлангунга ва қонуний кучга кирган суд ҳукми билан аниқлангунга қадар айбсиз ҳисобланади» (Жиноят процессуал кодекси, 23-модда. Айбсизлик презумпцияси)\n«Қарори қатъий» прокурор ёхуд айбсизлик презумпциясининг топталиши\nТергов органи (шахсан прокурор) қонундаги бу қатъий нормани бузиб ўтгани рост. Бош шифокор ҳибсга олингани шов-шув бўлаётган бир пайтда Чирчиқ шаҳри прокурори Бахтиёр Иброҳимов ОАВ орқали чиқиш қилиб, ҳали айби тўла исботланмаган Г.Йўлдошева айбдорлиги ҳақидаги қатъий фикрларини илгари сурди. Прокурорнинг сўзларига диққат қиларканмиз, у худди бўлиб ўтган ишларнинг тепасида тургандек, ҳаммасини ўз кўзлари билан кўриб, гувоҳи бўлгандек юксак ишонч билан гапираётганини кўрамиз. Қизиқ, прокурорнинг бу каби «илҳомланиши» ортида нималар ёки қандай кучлар ётибди экан?..\nXabar.uz нашри ҳам шов-шувларга сабаб бўлаётган ушбу масалага эътибор қаратиб, таниқли адвокат Усмонхон Салоҳиддиновнинг бу борадаги фикрларини оммага ҳавола қилди.\n«...Прокурор жаноблари мазкур интервьюсида амалдаги жиноят-процессуал қонунчилик талабларига зид равишда, ҳали тергов ҳаракатлари олиб борилаётган жиноят иши бўйича тергов маълумотларини ошкор қилиши ўз-ўзидан савол туғдиради: Жиноят иши дастлабки босқичда эканини тан олган прокурор айблов судда нафақат тасдиқланиши, балки далиллар рад этилиши ҳам мумкинлигини билмайдими ёки била туриб, қонунга зид тарзда бўлса-да жамоат фикрини шакллантиришни, шу орқали судга таъсир ўтказишни мақсад қилганми?», дейди адвокат Усмонхон Салоҳиддинов.\nKun.uz таҳририятида Г.Йўлдошева ва Тошкент вилояти руҳий-неврологик диспансери бош шифокори Феруза Шоносирова ўртасида 2020 йилнинг 5 август куни соат 22:02да бўлиб ўтган, 34 дақиқа давом этган телефон сўзлашуви ёзуви мавжуд бўлиб, унда икки бош шифокор ўртасида марҳум Ф.Рустамовнинг юқумли касалликлар шифохонасидан руҳий-неврологик шифохонага ўтказилиши борасида келишув бўлмагани, балки реанимация бўлими ходимлари Г.Йўлдошеванинг рухсатисиз беморни кўчиришгани англашилади. Қолаверса, руҳий-неврологик шифохона ходимлари бош шифокор рухсатисиз қандай қилиб беморни қабул қилгани ҳам жумбоқ бўлиб қолмоқда. Кимнинг топшириғи беморнинг кўчирилишига асосий туртки бўлган?\nМулоҳаза учун баъзи мисоллар\nХолисликни сақлаган ҳолда эътиборингизни қуйидаги маълумотларга қаратмоқчимиз:\nҚашқадарёда СЭОМ раҳбарлари бюджет маблағларини талон-торож қилгани аниқланди – зарар миқдори 917,8 миллион сўм;\nНаманган вилоят СЭОМ мансабдорлари бюджет маблағларини талон-торож қилгани аниқланди – зарар миқдори 248,9 млн сўм;\nБухорода инқирозга қарши жамғарманинг маблағларини талон-торож қилингани аниқланди – зарар миқдори 202 млн сўм;\nНавоий вилоят СЭОМ мансабдорлари бюджет маблағларини талон-торож қилгани аниқланди – зарар миқдори 509 млн сўм;\nМеҳр-шафқат фонди мансабдорлари хайриядан йиғилган маблағларни талон-торож қилгани аниқланди – 2,8 млрд сўм;\nАндижон СЭОМ мансабдорлари бюджет маблағларини талон-торож қилгани аниқланди – зарар миқдори 160 млн сўм.\nМазкур ўзлаштирилган суммалар ҳажми ҳам жиноят қонунчилиги бўйича «жуда кўп миқдор» деган критерийга мос тушади.\nЭътиборлиси, бу жиноятларда талон-торож қилинган маблағлар қасддан, кўр-кўрона ва эгри йўллар орқали ўзлаштирилган, Г.Йўлдошева билан бўлгани каби ходимларга иш ҳақи ва устама сифатида тўланган эмас. Бироқ, саналган бирорта ҳолатда тегишли тергов органлари айбланувчиларга нисбатан қамоққа олиш тарзидаги эҳтиёт чорасини танламаган (Бош прокуратуранинг ҳуқуқий ахборот ва жамоатчилик билан алоқалар бўлими бошлиғи Ҳ.Шамсутдинов буни қисман тасдиқлади. Юқорида биз санаб ўтган жиноят ишлари бўйича айбланувчиларнинг жинси ва уларга нисбатан танланган эҳтиёт чоралари ҳақида маълумот олишга оид сўровимиз жавобсиз қолди. Ҳ.Шамсутдиновнинг қўшимча қилишича, жуда кўп миқдордаги ўзлаштириш ва талон-торож қилиш билан боғлиқ мазкур жиноят ишларида айбланувчилар томонидан етказилган зарар ўрни қоплаб қўйилгани сабабли уларга қамоқ эҳтиёт чораси қўлланмаган).\nГ.Йўлдошева қандай жиноят содир қилган?\nУ бюджетдан ажратилган маблағни президент қарорига таяниб, Covid-19’га қарши курашаётган қўл остидаги тиббиёт ходимларига иш ҳақи, устама ва мукофот пули тарзида тўлаб берган. Г.Йўлдошева бу пулларни шахсий эҳтиёжлари учун ишлатиб юбормаган.\nУнга қўйилаётган яна бири айблов – Covid-19’га чалиниб, касалхонада даволанаётган ва ҳали тузалмаган фуқаро руҳий асаб касалликлари шифохонасига ўтказилиши натижасида вафот этганига сабабчи бўлди, деб топилиши.\nБугунга келиб Covid-19 юқтириб олиши натижасида вафот этганлар сони расман 450дан ошди, бу рақам расмий статистикадагидан бир неча баравар кўп бўлиши мумкин. Лекин вафот этганларнинг қай ҳолда ўлим топгани ўрганилаётгани йўқ, бу ўлимлар учун бирор шифокор ёки бошқа тиббиёт ходими айбланмади. Аммо бу ҳолатда...\nГулжаҳон Йўлдошева ўзи ким? У кимнинг «думини босиб олди»?\nЎрганиш давомида Гулжаҳон Йўлдошева шахси ҳақида ҳам бироз сўраб-суриштирдик, у билан бирга ўқиган, ишлаган, уни яқиндан таниганлар билан суҳбатлашдик. Деярли бир хил жавоб – аксарият Г.Йўлдошевани адолатсизлик ва ҳақсизликка муросасиз, ҳақиқатгўй, ўз ишига ўта талабчан инсон деб таърифлади.\nБундан ташқари, Г.Йўлдошева бошқарган Тошкент вилояти юқумли касалликлар бош шифохонаси тиббий ходимлари билан суҳбат қилиш учун яна бир бор Чирчиқ шаҳрида бўлдик. Биз билан суҳбатда бўлган шифохона ички дорихонаси провизори Нафиса Тўраева, бош ҳамшира Зулфия Маюсупова, иккинчи бўлим катта ҳамшираси Мадина Юнусхўжаева ва статист Рая Калмуратова бемор (марҳум) Ф.Рустамов руҳий касалликлар диспансерига бош шифокор рухсатисиз олиб чиқиб кетилганини айтишди.\nМазкур тиббий ходимлар шифохона реанимациясида ўша пайтда бир кунда ўнлаб бемор ётгани, тиббий персоналнинг кучи етмай қолгани сабабли бошқа бир шифохона – Чирчиқ шаҳар шифохонасидан тиббий персонал жалб қилингани, Ф.Рустамов шифохонага ётқизилган пайтда уни айнан қўшни шифохонадан ёрдамга чақирилган ҳамшира ва шифокорлар назорат қилганини айтишди.\nКатта ҳамшира Мадина Юнусхўжаева ижтимоий тармоқларда тарқалган Ф.Рустамовнинг аянчли аҳволда, яланғоч ҳолда ерда ётгани акс этган видеога муносабат билдириб, инфекцион шифохона тиббий персоналининг бу ҳолатга алоқаси йўқлигини, зеро ўша кунлари бу беморга улар қарамагани, бемор нега бу аҳволга солингани текширилмаётгани, видеотасвир қачон, ким томонидан ва нима мақсадда олингани, ҳолат қайси ходимларнинг навбатчилигида бўлгани, ким тарқатгани текширилса, ҳақиқат юзага чиқиши мумкинлигини айтмоқда.\n«Биз уни шу аҳволга солганимизда, видеога олиб ўзимизнинг айбимизни ошкор қилармидик? Буни уюштиришган деб ҳисоблайман. Биз оилаларимизни ташлаб бу ерга беморларни қийнаб, видео олиш учун келмаганмиз. Нега бош шифокорни айблашди? Ҳар бир бўлимнинг ўз жавобгар шахси бўлади, хусусан реанимация бўлимининг ҳам. Ўшанда тўрт бўлимда 152 нафар бемор ётганди, ҳаммасини бош шифокор назоратга олиб туролмайди-ку! Бош шифокор 24 соат давомида беморнинг тепасида турмаган. Г.Йўлдошева Ф.Рустамов бошқа муассасага кўчирилганидан бехабар қолган эди», дея таъкидлади катта ҳамшира М.Юнусхўжаева (ушбу ходимлар билан бўлиб ўтган суҳбат ёзуви таҳририятда бор).\nСуриштирувларни давом эттирар эканмиз, кўнглимизга алланечук хаёллар келди. «Отнинг ўлими итнинг байрами» деганларидек, бутун мамлакат номаълум вирус билан олишаётган бир вақтда не-не олғирлар ўз ваколатларидан «фойдаланиб», давлатнинг мислсиз пулларини ўмарганига гувоҳмиз. Баъзиси қамалди, баъзиси – йўқ. Қанчадир инсон вирусдан вафот этди. Бироқ, бунинг учун биров шифокорнинг ёқасидан олмади.\nФақатгина муаммоларини ошкор қилишга журъати етган, раҳбарларига қарши сўз айта олган бош шифокор, не ажабки, зудлик билан қамоққа ташланди. «Унинг ҳаракатлари қайсидир «қўли узун» мансабдорга ёқмаган, бўлмаса, олти нафар вояга етмаган болаларнинг онаси бу тариқа қамоққа ташланмаган бўлар эди. Айби бўлса қамамасдан ҳам тергов қилиш мумкин эмасмиди?», деган гумон кўпчиликнинг кўнглига келди.\nШифокор, аёл ва она\nГ.Йўлдошева яшаган хонадонда бўлиб, унинг оилавий шароити билан танишдик. Эл қатори хонадон. Онам дея бўзлаётган олти жоннинг кўзлари мудом эшикка термилган – онаизорини кутишмоқда. Уч ёшли София ва эндигина иккига тўлган жажжи Ҳаётбек бундан 20 кунлар аввал онасининг меҳрисиз яшашни тасаввур ҳам қилиб кўрмаган бўлса керак. Энди эса уларнинг «аям қачон келадилар?» деган саволи киши қалбини ўртайди.\nЯна бир муҳим жиҳат. Прокурор ОАВга берган интервьюсида Г.Йўлдошева терговдан яшириниб юргани учун қамоққа олинганини айтганди. Бироқ у яширинмаган, унинг ўзи ҳам Covid-19’га чалиниб, Тошкентдаги тақсимлаш марказида даволанишда бўлган. Г.Йўлдошева даволанаётган чоғида терговчи унга тинимсиз қўнғироқлар қилиб, руҳий ҳолатини изидан чиқарган. Г.Йўлдошеванинг тоқати тоқ бўлиб, тўлиқ ўзига келмасдан тақсимлаш марказидан чиққан. Чиққани ҳамон қўлга олинган.\nKun.uz’дан сўнгсўз ўрнида\nХалқ ўлароқ қандай синовли кунларга юз тутиб турганимизни барчамиз тушуниб турибмиз. Covid-19 билан зарарланганларни даволашда билим ва тажрибага эга мутахассислар қай даражада етишмаётгани ҳам маълум бўлиб қолди – бундай шифокорларнинг ҳар бири ҳозир олтинга тенг. Қолаверса, эртага вазият қандай бўлади – Яратганга аён.\nШифокор Гулжаҳон Йўлдошева ишини ўрганиш жараёнида кўз ўнгимизда юзага келган манзара, гарчи тергов ва суриштирув ишлари якунига етмаган бўлса-да, кўплаб жиҳатлари билан кўпчилик қатори бизга ҳам ғалати кўринди. Негалиги юқорида ёзилди. Kun.uz таҳририяти юртдаги таҳликали эпидемиологик вазиятда бир қанча кўнгиллилар қаторида шифокор Г.Йўлдошева «бюджетга етказган зарар» деб ҳисобланаётган суммани қоплаб беришга тайёрлигини билдиради.\nСўзимиз якунида мамлакат аёлларининг том маънодаги раҳнамосига айланиб улгурган Ўзбекистон Республикаси Сенати раиси Танзила Норбоева, аёлларнинг ҳуқуқларини ҳимоя қилишга масъул бўлган Маҳалла ва оилани қўллаб-қувватлаш вазирининг биринчи ўринбосари Гулнора Маъруфова ҳамда Бош прокурор ўринбосари Светлана Ортиқовадан мазкур масалага эътибор қаратишларини сўраб қоламиз.\nБу борадаги журналистик суриштирувлар давом эттирилади.\nЙўлдошева иши бўйича 17-суд: марҳумнинг аёли айбдорлар жазоланишини сўради


Амударёдаги кўлга давлат корхонасининг юк машиналари чиқинди тўкмоқда- Kruz.uz\nАмударёдаги кўлга давлат корхонасининг юк машиналари чиқинди тўкмоқда\n09:08, 12.11.2018 654 0 Амударё тумани\nҚорақалпоғистон Республикаси Амударё тумани “Қипчоқ” овул фуқаролар йиғини ҳудудидаги кўлга “Тоза ҳудуд” давлат унитар корхонасининг юк машиналари ҳар куни маиший чиқинди келтириб тўкмоқда. Бу ҳақда "Turon24" ёзмоқда.\n“Кўлни кўмиш учун аввал қум ташиб келтирилар эди. Кейинчалик эса маиший чиқиндиларни тўкиб кетишадиган бўлишди, – дейди шу овулда яшовчи фуқаролардан бири. – Шундоққина кўлнинг ёнида одамларнинг уйлари жойлашган. Чиқиндиларнинг ҳиди бизни беҳузур қиляпти. Бундай нотоза муҳит саломатлик учун ҳам зарар. Кўл дарё сатҳидан пастда жойлашгани учун ёмғир ёққан кунлари дарё тошиб, кўлнинг суви кўпаяди”.\nИсми очиқланмаслик шарти билан яна бир фуқаро ушбу ҳолат бўйича маҳалла фуқаролар йиғинига аҳоли оғзаки мурожаат қилгани, лекин муаммо ҳал қилинмаганини билдирди.\n“Биз чиқинди ташлангандан кейин усти дарров қум билан кўмиб ташлансин деган таклифни айтдик, – деди у. – Ахир ҳар куни уйимиз атрофидан чиқиндиларни териб юра олмаймиз”.\n“Қипчоқ” шаҳарчаси раиси Нуриддин Холбоев ҳудуд шаҳарчага эмас, “Қипчоқ” овулига қарашли эканини билдириб, жавобгарликни бўйнидан соқит қилди.\n“Қипчоқ” овули раиси Худоёр Қутлимуродов ҳам бу масала ўзига тааллуқли эканини рад этди.\n“Мен у ердаги аҳоли учунгина жавобгарман, – дейди у. – Чиқинди ташланаётган жой “Обод қишлоқ” давлат дастурига киритилган, кўл кўмилиб, ўрнида спорт майдончаси қурилиши режаланган. Давлат дастури лойиҳалари билан боғлиқ саволларингизга эса шаҳарча маъмуриятидан жавоб оласиз, мендан эмас”.\nTuron24 мухбири “Тоза ҳудуд” давлат унитар корхонаси юк машинаси ҳайдовчиларидан қаердан ва кимнинг кўрсатмасига кўра чиқинди олиб келинаётганини сўради. Ҳайдовчилар: “Бизнинг ҳеч нарсадан хабаримиз йўқ”, дея жавоб беришдан бош тортди.\nҚорақалпоғистон экология ва атроф-муҳитни муҳофаза қилиш қўмитасининг чиқиндиларни назорат қилиш инспекцияси ушбу ҳолатдан бехабар эканини билдирди. Инспекция мутасаддиларининг таъкидлашича, агар бирор сув ҳавзаси кўмилиши керак бўлса, шу жойга маиший чиқинди эмас, фақатгина қурилишдан чиққан чиқиндилар тўкилиши мумкин.\n2002 йил 5 апрелда қабул қилинган “Чиқиндилар тўғрисида”ги қонуннинг 15-моддаси 2018 йил 27 октябрдаги янги таҳририга кўра, авваламбор “чиқиндиларнинг фуқаролар ҳаёти ва соғлиғи, атроф-муҳит учун хавфлилик даражасини белгиланган тартибда аниқлаш” кераклиги, “чиқинди билан боғлиқ ишларни амалга ошириш натижасида фуқароларнинг ҳаёти, соғлиғи, мол-мулкига, атроф-муҳитга, юридик шахсларга етказилган зарарнинг ўрни қопланиши шарт”лиги белгилаб қўйилган.


ALMAZBEK ATAMBAYEVGA RASMAN AYBLOVLAR E'LON QILINDI… - 14 Августа 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Август » 14 » ALMAZBEK ATAMBAYEVGA RASMAN AYBLOVLAR E'LON QILINDI…\nALMAZBEK ATAMBAYEVGA RASMAN AYBLOVLAR E'LON QILINDI…\nҚирғизистон собиқ президенти Алмазбек Атамбаев кўплаб жиноятларни содир этганликда айбланмоқда. Шу ҳақда мамлакат бош прокуратураси вакили Замир Бейшекеев хабар тарқатган.\nВакилнинг айтишига кўра, Атамбаев ҳуқуқни муҳофаза қилиш ташкилоти ходимларига босим ўтказиш, оммавий тартибсизликлар ташкил этиш, қотиллик, бировлар ҳаётига суиқасд қилиш, гаровга олиш, ноқонуний тарзда қурол ва ўқ-дори сақлашда айбланмоқда.\nРеспублика миллий хавфсизлик хизмати раҳбари Орозбек Опумбаев эса собиқ президентни давлат тўнтариши содир этишга уринганликда айблади. У айтдики, гўё Атамбаев аёллар, болалар ва қарияларни йиғиб, барчаларига уни қўллаб-қувватлашлари учун 1000 сомдан пул берган. Мудофаа учун тош йиғдирган, йўлларни ёпиб қўйган ва милиция ходимларини ўққа тутган.\n— Унинг учун қон тўкилиши шарт эди, — деди Опумбаев. — Шунинг ёрдамида собиқ президент давлат тўнтариши содир этмоқчи бўлган.


Қароқчилар томонидан ўғирлаб кетилган 317 ўқувчи...\n28.02.2021 22:32 0 2335\nФото: «Global Look Press/Emma Houston/XinHua»\nНигерияда уч кун аввал қароқчилар томонидан ўғирлаб кетилган 317 нафар ўқувчи қиз озод қилинди. Бу ҳақда 28 февраль куни «Vanguard» газетаси хабар бермоқда.\nМаълумотларга кўра, қизлар Замфара штатининг маъмурий маркази — Гусау шаҳрига юборилади. Ўқувчи қизлар учун тўлов тўланганлиги тўғрисида маълумот йўқ.\n26 февраль куни Нигерия шимолидаги Жангебе шаҳрида бир гуруҳ қуролланган шахслар қизлар ўқийдиган давлат ўрта мактаб-интернатининг 300 дан ортиқ ўқувчисини ўғирлаб кетгани ҳақида хабар бергандик.\nХабарларга кўра, ярим тунда мактаб-интернатга йўлтанламас ва мотоцикллар келишган. Номаълум кимсалар давлат хавфсизлик хизмати кийимида бўлишган. Улар мактаб ўқувчиларини ташқарига олиб чиқишиб, машиналарга жойлашган.\nўқувчи Нигерия қиз


11:02 / 19.04.2021\n– Ўтган йили Президент администрацияси қошидаги Ахборот ва оммавий коммуникациялар агентлигига маҳаллий ОАВни ривожлантириш, уларни қийнаётган иқтисодий қийинчиликларга ечим топишга қаратилган 10тага яқин таклиф берганмиз. Ҳозирча бу борада ўзгариш сезилгани йўқ.\nТаъкидлаш керакки, реклама ва обуна учун ҚҚС жорий қилиниши таҳририятларнинг иқтисодий аҳволини бадтар оғирлаштирди. Тўғрисини айтсак, матбуот даромадгир соҳа эмас. Битта Ўзбекистонда эмас, бутун дунёда шундай. Ҳаттоки Guardian, Times каби жаҳон миқёсидаги йирик нашрлар ўқувчилар, реклама берувчи компанияларнинг молиявий кўмаклари орқали яшаб келмоқда. BBC, Deutsche Welle сингари оммавий ахборот воситаларининг фаолияти давлат томонидан молиялаштирилади. Бундай мисолларни кўплаб келтириш мумкин.\nМасалан, бюджет маблағлари ҳисобидан МТРК ва ЎзА фаолиятини ривожлантириш учун ажратилаётган миллиард-миллиард пуллар ҳақида ҳали гапираётганимиз ҳам йўқ. Бундан ташқари, ушбу икки ташкилотга ахборот олиш учун берилаётган рухсат, ҳар қандай ахборот энг аввал уларга тақдим этилиши, бир сўз билан айтганда, ахборот монополияси ҳақида ҳам индамаяпмиз.


Тамилани руҳий касал деб топишди. » Ўзбекистон янгиликлари – Zamin.uz\nХонанда Тамила энди ҳеч қачон сахнага қайта олмайди. Чунки, унга “Ўзбекнаво” бирлашмаси томонидан лицензия берилмайди. Бу ҳақида бирлашма директори Фарход Жўраев podrobna.uz мухбирига берган интервьюсида маълум қилган, деб ёзмоқда "DiydorAziz" сайти.\nФарход Жураев Тамилани шифокор ёрдамига муҳтож эканлигини айтган. “Назаримда, Тамиланинг ёшлигида нарциссизм касаллигига мойиллиги бўлганми, у поликлиникага руҳшуносга учраши керак.”, дея ўз фикрини изоҳлади бирлашма раҳбари.


Лондондаги портлаш қурбонлари сони расман 54га етди.\n07 март 2021, Тошкент вақти: 08:05\nБритания полициясига кўра, 7 июл кунги Лондон метроси ҳамда жамоатчилик автобусидаги ҳудкуш портлашларни келиб чиқиши покистонлик бўлган уч британ фуқароси ҳамда жамайкада туғилган британиялик содир этган. Аммо портлашнинг қатор жиҳатлари ҳамон мавхум, дейди Лондон полициясининг террорчиликка қарши кураш бўлими раҳбари Питер Кларк.\n"Биз кўп нарсага ойдинлик киритишимиз керак: теракт уюштирувчилари ким, ким уларни молиялаган, тайёрлаган ва бу ерга юборган. Буни аниқлашга ойлаб вақт кетади", - деди Кларк.\nПокистон томони эса терговни оҳиригача олиб боришда Британия хавфсизлик ҳизмати билан ҳамкорлик қилишга тайёрлигини билдирди.


Нигерия президенти Муҳаммад Бухорий мамлакатга қайтиб келмоқда\n13:20 / 19.08.2017\nНигерия президенти Муҳаммад Бухорий уч ойдан сўнг мамлакатга қайтиб келмоқда. Президент Ахборот хизмати берган маълумотга кўра, Муҳаммад Бухорий якшанба куни Абужа шаҳрига етиб келади, душанба куни эса маҳаллий ОАВда чиқиш қилиши режалаштирилган.\nЖорий йилнинг 7 май куни соғлиғини тиклаш мақсадида Буюк Британияга учиб кетган Нигерия раҳбари халқаро ахборот агентликларининг сайёр мухбирларини тадбирга таклиф этган. Ҳозирча унинг соғлиғи ва фаолиятига оид қўшимча маълумотлар ошкор этилмаяпти.\nНигерия Муҳаммад Бухорий\nНигерияда 90 дан ортиқ ёш қиз жангарилар ҳужумидан сўнг бедарак йўқолди


МИБ тадбиркорнинг ҳисобварағига қачон инкассо қўяди | NORMA.UZ\nМИБ тадбиркорнинг ҳисобварағига қачон инкассо қўяди\nМасъул ташкилотлар корхоналарнинг ҳисобварағини “музлатиб” қўйиши ҳеч гап эмас. Бир қарашда қонунга оғишмай амал қилаётган, ҳеч нарсадан чўчишининг ҳожати бўлмаган ташкилотнинг фаолияти фалажланиб қолади. Масалан, сув ва газ бўйича қарздорлиги бўлган ёки улар учун олдиндан 100 фоизлик тўловни ўтказмаган тадбиркорлик субъектларининг ҳисобварағида етарлича маблағ бўлмаса, “пулли кислород”нинг бўғзи беркитилади...\nМажбурий ижро бюроси Тошкент тумани бўлими бошлиғи ўринбосари Убайдулло Мирзаевнинг айтишича, бундай ҳолатда ҳисобварақда етарлича маблағ бўлган тақдирда, у музлатилмайди, шунчаки инкассо талабномасида кўрсатилган қарздорлик суммаси ечиб олинади, холос. Қарздорлик қопланганидан сўнг субъект ўз фаолиятини бамайлихотир давом эттиравериши мумкин.\nБунинг устига “Суд ҳужжатлари ва бошқа органлар ҳужжатларини ижро этиш тўғрисида”ги Қонунга 2018 йил 10 январь куни киритилган ўзгартиришларга кўра, суд ҳукмини ихтиёрий ижро этиш учун субъектга 15 кун муддат берилади (илгари 5 кун эди). Муқаддам ихтиёрий муддат ичида талабномани бажармаган жисмоний шахсларга ЭКИҲнинг 5 дан 10 бараваричага, юридик шахсларга ЭКИҲнинг10 дан 15 бараваригача жарима солинар эди. Ҳозирда тадбиркорга нисбатан жарима қўллаш фақат суд орқали амалга ошириладиган бўлди. Суд лозим топса, тегишли миқдордаги жаримани белгилайди.\nАгар тадбиркорнинг ҳисобварағида қарздорликни қоплаш учун маблағ етарли бўлмаса, корхона ёки ташкилот банкрот ҳолатига келиб қолган бўлса, мажбурий ижро ҳаракатларига киришилади.\nАввало, ташкилотнинг ҳисобварағидан операциялар амалга оширилишини тўхтатиб қўйиш учун МИБ хизмат кўрсатувчи банкка инкассо талабномасини юборади. Шундан кейин субъект “Картотека 2”га тушади. Яъни унинг ҳисобварағига келиб тушадиган маблағлар энг аввало солиқ бўйича қарздорликни қоплаш учун йўналтирилади. Қарздорликдан тўлиқ қутилмагунча бошқа операцияларни амалга ошириши тақиқланади.\nСўнгра бошқа қарздорликлар, ойлик иш ҳақи ва ҳоказоларга сарфланишига йўл қўйилади.\nМажбурий ижро ҳаракатлари қуйидагиларни ҳам ўз ичига олади:\nқарздорнинг бошқа ҳисобварақлари текширилади;\nқарздорлик юзасидан ундирувни мол-мулкга қаратиш чоралари кўрилади (кўчмас мулк, автотранспорт воситалари, мебеллари ва бошқалар);\nхатланади ва баҳоланади;\nмажбурий реализация қилинади.\nБунда баҳолаш хусусий компаниялар томонидан амалга оширади. Баҳолаш компаниясининг хизматлари учун ҳақ қарздордан ундирилади.\nКорхонанинг ишлаб турган асбоб-ускуналарига ундирувни қаратиш мумкин эмас. Хатланганда ишлаб чиқаришда бевосита қатнашмайдиган мол-мулкка ундирувни қаратишга йўл қўйилади. Корхона фаолият кўрсатмай қолмаслиги керак.\nЯТТнинг қарздорлиги бўлса, у шахсий мол-мулкидан ундирилади.\nИжро мобайнида келиб чиққан низолар суд тартибида ҳал этилади.


Гўзал ўрнакдаги сифатлар (2.Умматга хизмат)\n35191 Ўқиш режими + -\nГўзал ўрнакда мужассам бўлиши керак бўлган сифатлардан иккинчиси уммат хизматига шай туришдир. Расулуллоҳ соллаллоҳу алайҳи васалламнинг хос ибодатлари ва шахсий ишларидан бошқа ҳамма амаллари умматлари учун эди, уларнинг икки дунё саодатига эришишлари учун эди.\nШунингдек, шариат ва аҳкомлар ила юборилган барча расул ҳамда набийлар ўз умматларининг хизмати учун саъй-ҳаракат қилганлар.\nعَنْ جَابِرٍ رضي الله عنه قَالَ: نَهَى رَسُولُ اللهِ صَلَّى اللهُ عَلَيْهِ وَسَلَّمَ عَنِ الرُّقَى، فَجَاءَ آلُ عَمْرِو بْنِ حَزْمٍ إِلَى رَسُولِ اللهِ صَلَّى اللهُ عَلَيْهِ وَسَلَّمَ فَقَالُوا: يَا رَسُولَ اللهِ إِنَّهُ كَانَتْ عِنْدَنَا رُقْيَةٌ نَرْقِي بِهَا مِنَ الْعَقْرَبِ، وَإِنَّكَ نَهَيْتَ عَنِ الرُّقَى، قَالَ: فَعَرَضُوهَا عَلَيْهِ، فَقَالَ: «مَا أَرَى بَأْسًا مَنِ اسْتَطَاعَ مِنْكُمْ أَنْ يَنْفَعَ أَخَاهُ فَلْيَنْفَعْهُ».\n«Расуллуллоҳ соллалоҳу алайҳи васаллам дам солишдан қайтардилар. Оли Амр ибн Ҳозин Расуллуллоҳ соллалоҳу алайҳи васалламнинг ҳузурларига келиб: «Эй Аллоҳнинг Расули! Бизларда чаён чаққанда ўқийдиган руқиямиз бор эди, сиз дам солишдан қайтарибсиз», дейишди. Кейин у зотга ўшани ўқиб беришди. Шунда у зот: «Ҳечқиси йўқ, деб ўйлайман. Сиздан ким ўз биродарига наф бера олса, берсин», дедилар» (Муслим ривоят қилган).\nНабий соллаллоҳу алайҳи васаллам ўз соҳибларига хизмат қиладиган киши ҳаққига дуо қилар эдилар. У зот ўзларининг дуолари ила хизмат қилаётганларни ҳам, бошқаларни ҳам хизматга тарғиб қилар эдилар ва уларни тақдирлардилар.\nَن أَبِي هُرَيرَةَ رضي الله عنه عَن النَّبِيِّ صَلَّى اللَّهُ عَلَيهِ وَسَلَّمَ قَالَ: لَقَد رَأَيتُ رَجُلًا يَتَقَلَّبُ فِي الجَنَّةِ فِي شَجَرَةٍ قَطَعَهَا من ظَهرِ الطَّرِيقِ، كَانَت تُؤذِي النَّاسَ.\n«Набий соллалоҳу алайҳи васаллам: «Бир киши йўл устидан одамларга азият келтирадиган ўсимликни кесиб ташлагани учун уни жаннатда кезиб юрганини кўрдим», дедилар» (Муслим ривоят қилган).\nعن معاوية بن حيدة رضي الله عنه عن رَسُولِ اللَّهِ صَلَّى اللهُ عَلَيْهِ وَسَلَّمَ قال: «إِنَّ صَدَقَةَ السِّرِّ تُطْفِئُ غَضَبَ الرَّبِّ، وَإِنَّ صَنَائِعَ الْمَعْرُوفِ تَقِي مَصَارِعَ السَّوْءِ».\nМуовия ибн Ҳайда розияллоҳу анҳудан ривоят қилинади:\n«Расулуллоҳ соллалоҳу алайҳи васаллам: «Яширин садақа Роббнинг ғазабини сўндиради ва маъруф иш, яхшилик қилиш ёмонликнинг талотумларидан сақлайди», дедилар» (Табароний ривоят қилган).\nМаъруф – Аллоҳ яхши деган, соф инсоний табиатга мувофиқ, ёқимли, соғлом ақл қабул қиладиган, одамлар урфда яхши ва тўғри деб санаган иш, сўз ва ниятдир.\nБу маънода келган оят-ҳадислар жуда кўп. Бошқа ҳеч бир шариат, ҳеч қандай тузум Ислом дини каби бундай олижанобликка даъват қилмаган.\nАммо воқеликда бошқага хизмат қилиш у ёқда турсин, арзимас кичик яхшилик қилишга ҳам лоқайдлик қилинади. Ҳимматлар ниҳоятда пастлаб кетган. Инсонлар майдалашиб, тубанлашиб, ўзининг бурчи бўлган силаи раҳм, эрлик, хотинлик, фарзандлик вазифаларини ҳам малол олишади. Қилган озгина хизматларини гапириб, савобини кетказишади. Яна кўплар ўз бурчларини бажаришдан қочади.\nНабий соллаллоҳу алайҳи васалламнинг гўзал ҳадисларида: «Қавмнинг саййиди уларнинг ходимидир», дейилган. Бундан ҳам чиройли гап борми? Бундан ҳам ажойиб даражот қани? Агар шаъним улуғ бўлсин, десангиз, бошқаларга хизмат қилинг. Мартабам баланд бўлсин, десангиз, бошқаларга хизмат қилинг. «Хизмат қилсанг, сенга хизмат қилинади», дейилган.\nБугун субҳи содиқ кирмасидан кўзларимдан уйқу ўчди. Аниқроғи, ёқимли бир шаббода этимни жунжиктирганидан уйғониб кетдим. Кеча тугата олмай қолган ибодатим ва давоми...\n09:20 / 03.04.2018 1697\nСубҳоналлоҳ, оппоқ нур ёғар кўкдан, Лаҳзада ўзгарар мезон куйлари. Оқ яктак кийгач ҳам оғочлар ўктам, Борлиққа ярашиб турар бўйлари. Аста гулга дўнар шаффоф давоми...\n04:42 / 22.11.2019 906\nЁнғин хавфсизлиги ойлиги 27 декабрь санасида Хадичаи Кубро аёлқизлар мадрасасида ёнғин хавфсизлиги ойлиги муносабати ила «Ўз уйингни ўзинг асра» мавзусида давоми...\n23:40 / 09.01.2017 2251\n22:04 / 02.02.2017 6774


Этика алифбоси: амал қилиниши шарт бўлган қоидалар\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Этика алифбоси: амал қилиниши шарт бўлган қоидалар\t11:26, 23 ноябрь\tБаъзи инсонларга бир қарашда, икки оғиз суҳбатнинг ўзида маҳлиё бўлиб қоласиз. Айримлар эса илк танишувдаёқ ҳафсалангизни пир қилади. Бунга сабаб нима? Ахир сиз ҳали у ҳақда тўлиқ маълумотга эга эмассиз-ку! Мутахассисларнинг таъкидлашича, инсоннинг ўзини тута билиши, яъни одоб-ахлоқ қоидаларига амал қилиши муносабатларда муҳим роль ўйнаркан. Демак, ҳар доим ҳамма жойда барчада яхши таассурот уйғотиш учун уларга амал қилишимиз шарт! Автобусда ёшлар қарияларга, эркаклар аёлларга, аёллар эса кексаларга, ҳомиладор ва ёш болалиларга жой беришлари шарт. Яна жамоат транспортларида овозингизни баралла қўйиб телефонда сўзлашиш ёки ҳамроҳингиз билан ниманидир муҳокама қилиш ўринли эмас.\nБармоқ билан кўча-кўйда кимнидир ёки ниманидир кўрсатиш маданиятли кишиларга хос эмас.\nВагонда кетаётиб (поезд ёки метронинг), унинг шовқинидан ҳам баландроқ бақириш ва суҳбатдошига ниманидир тушунтириш биринчидан мушкул, иккинчидан одоб-ахлоқ қоидаларига тўғри келмайди.\nГул совға қилинганда уларни тепага қаратиб, кўтариб юриш лозим. Агар гуллар пастга қаратилган бўлса, бу совғани менсимаганликдан дарак беради.\nДоим оғизда сақич билан юриш, ўқув масканлари, ишхоналар ва жамоат транспортида чайнаш, камига уни шишириш мумкин эмас.\nЕр юзасига майда-чуйдаларни, сумкангиз ёки чўнтагингиздан чиққан кераксиз нарсалар ва писта пўчоқларини ташламанг. Доим чиқиндиларни махсус чиқинди идишга солишни одат қилинг.\nЁмғирпўш очиқ бўлганда ундан томаётган сув кимнингдир либосига тушмаслиги, бошига ва кўзойнагига тегмаслигига аҳамиятли бўлинг.\nЖамоат жойида имо-ишоралардан ўта фаоллик билан фойдаланиш атрофдагиларга халақит қилиш билан бирга, у қадар чиройли кўринмайди ҳам. Хатти-ҳаракатларингизни ҳамиша назорат қилинг.\nЗеб-зийнатларни ҳаддан зиёд ортиқ тақиш аёл кишининг бадавлатлигини эмас, дидсизлигини намойиш этади.\nИсмингизни ўзгалар тўлиқ айтишларини истасангиз, ўзингиз ҳам ҳаммани исми билан чақиринг. Атрофдагиларга лақаб билан мурожаат қилиш одобдан эмас.\nЙўл ўртасида тасодифан туриб қолиш ортингиздан келаётган инсонга ноқулайлик туғдиради.\nКўчада юриб, нимадир ейиш маданиятсизликдир. Албатта, ҳеч ким бирор боғдаги ўриндиқда ўтириб музқаймоқ ейишингизга қарши эмас, аммо жамоат транспортига, дўкон ёки музейга тишланган сомса ёки гамбургер билан кириш ярамайди.\nЛаб бўёғини истаган жойда суртиб кетаверманг (масалан, жамоат транспорти, ишхона, кўча, бозор).\nМашинада ҳайдовчининг ёнидаги ўриндиқни, одатда, унинг рафиқаси эгаллайди. Бегона аёл эса орқа ўриндиқда ўтиргани мақул.\nНон бўлакларига лаблардаги ёғни артиш нотўғри.\nОвқатланиш пайтида чапиллатиш, таомни ҳидлаш ёки намойишкорона кавлаб кўриш мумкин эмас. Тишлар орасидаги таом қолдиқларини ҳамманинг олдида тозалаш ҳам одобдан эмас.\nПиста чақиб юриш, унинг пўчоғини дуч келган жойга ташлаб кетавериш кишининг фаросатсизлигидан дарак беради. Чунки бу билан сиз шаҳар ёки ўз яшаш жойингизнинг ифлосланишига ҳисса қўшасиз.\nРучкани оғзига солганча хаёл суриш ўқувчиларнинг одати. Лекин баъзан катталарда ҳам бу одат учраб туради. Аммо ўзини ҳурмат қиладиган кишига бу ярашмайди.\nСтолдан бир нимани тушириб ёки тўкиб юборган бўлсангиз, ваҳима қилманг. Тўкилган суюқликни салфетка ёрдамида тозалаб олинг. Сочилган ушоқларни эса ҳеч қачон қўл билан дастурхондан сидириб олманг.\nТашқи кўринишга аҳамиятли бўлиш керак. Аммо ўзингизни тартибга келтираётиб (пойабзални тозалаш, сочларни тўғирлаш, упа, тушь суртиш) атрофдагиларга ҳалақит қилманг ва уларнинг диққатини тортманг. Бунинг учун махсус хоналардан фойдаланинг. Метро, кўча-кўйда бу каби ишларни умуман амалга оширманг.\nТупуриш энг хунук одат. Кўчада хоҳ ёлғиз, хоҳ ҳамроҳ билан кетаётганда ер юзига тупуриш атрофдагилар ва инсонинг ўзига нисбатан беҳурматликдир.\nУстки кийимингиз қор ёки ёмғир сабабли хўл бўлса, уни кирган хонангиздаги диван ёки креслога ташлаб қўйманг. Махсус илгич топиб, осиб қўйишга эринманг.\nФаросатли аёллар ювилган ички кийимларни кўзга ташланадиган жойларга илиб қўйишмайди.\nХат ўқишни ҳаммамиз яхши кўрамиз. Айниқса, севги мактублари бўлса. Аммо унутманг, хатлар, «SMS», интернет номалар, хабарларни эгасининг рухсатисиз ўқиш мумкин эмас.\nЦирк, кинозал ёки театрда ўз жойингизга ўтиш учун қатор оралаб юришга тўғри келса, ўтирган инсонларга юзланган ҳолда ҳаракат қилинг.\nЧарчаган бўлсангиз ҳам, уйқу ўз домига тортаса ҳам, оғзингизни очиб, эснаманг.\nШевада сўзлашишни сизга ҳеч ким тақиқламайди, аммо фуқаролар мурожаати билан шуғулланадиган касб эгалари иш вақтида фақат адабий тил меъёрларига амал қилишлари керак.\nЭтикет қоидаларини биладиган аёл ҳеч қачон учрашувга катта сумка билан келмайди. Чунки қоидага кўра, бундай ҳолда эркак киши унинг сумкасини кўтариб юришига тўғри келади.\nЮмшоқ ўриндиқ ва стулда ҳар қандай вазиятда ҳам аёл киши (минг чарчаган бўлса ҳам) чиройли ўтириши керак. Креслога ёнбошлаб олиш, стулда ёки жамоат транспорти ўриндиқларида оёқлар орасини катта очиб ўтириш, шунингдек, «ўзини қўйиб юбориш» атрофдагиларга чиройли кўринмайди.\nЯкшанба куни соат 10:00га қадар танишларингизни безовта қилманг. Кўпчилик дам олиш куни чиндан ҳам дам олади.\nЎшқириш жуда ҳунук эшитилади. Айниқса, кўчада, бегона кишиларнинг олдида фарзандингизга баланд овозда бақиришингиз, уни урушишингиз ўзингизда ҳам тарбия етишмаслигидан далолат.\nҚорнингиз жуда оч бўлса ҳам, бошқаларга таом келтирилмасидан аввал овқатланишни бошламанг.\nҒичирлайдиган ва таққиллайдиган пойабзални ишхонага киймаслик тавсия этилади. Чунки сиз бу билан ҳар сафар хонага кириб-чиққангизда ҳамкасбларингизнинг ишлашларига халақит қиласиз.\nҲамма эшитадиган қилиб мусиқа тинглаш (уяли телефон ёки махсус мосламада) бошқаларга ноқулайлик туғдиради. Шунинг учун бундай вазиятларда қулоқчин (наушник)лардан фойдаланиш керак.\nЭкилган майса устидан юрманг.\nСанайверсак, ёзилмаган қонунлар, этикет меъёрлари талайгина. Аммо ҳар бир инсон ўз фаросатини ишга солса, атрофдагиларга аҳамиятли бўлса, ўз-ўзидан барча муаммоли вазиятлар бартараф этилади! ИРОДА тайёрлади.\nМавзуга қайтиб: жувонга ошиқ йигитлар\tЁқтирган тамаддингиз феълингиздан дарак беради!\t«Айланай» пироги - еганлар дармонда, емаганлар армонда…\tШамоллашга қарши рецептлар Рашкнинг сабабини аниқлаб, давосини топишнинг 5 чораси\tБританияда тарихий олтин тақинчоқ топилди\tОтправить


3D-принтерда тарихдаги энг йирик объектни чоп этишди! (+видео) - Terabayt.Uz\nКейинги йилларда 3D-принтер ёрдамида турли буюмлар ишлаб чиқариш оммалашган. Жумладан, бразилиялик эркакнинг юзини тиклашда ундан фойдаланилгани, исроилликлар эса 3D-принтерда одам тўқимасидан жонли юрак чоп этишгани ҳақида ёзганмиз.\nЎҚИНГ: ТАТУ ўқитувчи ва талабалари 3D-принтер орқали ҳаракатланадиган махсус робот яратди\nАмерикаликлар энди вазни 2,2 тонна, узунлиги салкам етти метрлик кемани 3D-принтер орқали чоп этишди. Бу – инсоният тарихида шу кунгача мазкур усулда ишлаб чиқарилган энг йирик объектдир.\nТажриба АҚШнинг Мэн штати университетидаги Илғор тузилмалар марказида бўлиб ўтди. Бунинг учун муҳандислар дастлаб энг йирик полимер 3D-принтер прототипини яратишди, кейин эса унда кемани чоп қилишди.\nБуларнинг барчаси учун 72 соат вақт кетган, аммо қуйидаги видеода бу жараённи тезлаштирилган режимда кўришингиз мумкин:\nАйтиш керакки, 7 метрлик кема – ҳали ушбу 3D-принтер имкониятларининг бир қисми, холос. Мазкур қурилма ёрдамида узунлиги 30 метргача, эни 6,7 метргача, баландлиги эса 3 метргача бўлган объектларни чоп этиш мумкин.\nЎзбекистонда ҳали бу каби технологиялар унчалик ривожланмаган, қоғозга чоп этувчи турли принтерларни эса 845 000 сўмдан бошланувчи нархлар эвазига Terashop.uz интернет-дўконимиздан харид қилиш имкони мавжуд.\nЎҚИНГ: Видео: Олимлар 300 миллион йиллик жониворни «тирилтиришди»!\n#3D Printer #принтер #янги технологиялар


Тожик прокурорлари мухолифатчиларнинг икки адвокатига 25 йилгача қамоқ жазоси сўрамоқда\nТожикистонлик адвокат Бузургмеҳр Ёров.\nТожикистонда ўтаётган маҳкамада прокурорлар судланувчи адвокатлар Бузургмеҳр Ёров ва Нуриддин Маҳкамовга узоқ йиллик қамоқ жазоси сўради. Судланувчилар миллий низо қўзғаганликда ҳам айбланмоқда. Прокуратура суддан Ёровни 25 йилга, Маҳкамовни эса 23 йилга озодликдан маҳрум этишни сўраяпти.\nСудланувчиларнинг адвокати Муаззам Қодирова Озодликнинг тожик хизматига берган суҳбатида Тожикистонда таниқли бўлган икки адвокатнинг экстремистга чиқарилаётгани ақлга сиғмас ҳодиса эканини билдирган.\nАйбловлар, афтидан, Ёровнинг Тожикистон Ислом уйғониш партияси 13 аъзосига нисбатан ўтказилган маҳкамада иштирок этгани билан боғлиқ. Бу партия ўтган йили суд томонидан “террористик ташкилот” деб эълон қилиниб, Тожикистонда фаолияти тақиқланганди. Шундан сўнг партиянинг ўнлаб тарафдори ҳибсга олинган, партия раиси Муҳиддин Кабирий эса Интерпол томонидан халқаро қидирувдаги шахслар рўйхатига тиркалган.\nҲозир Тожикистонда беш нафар таниқли ҳуқуқшуносга нисбатан жиноят иши қўзғатилган. Human Rights Watch халқаро инсон ҳуқуқлари ташкилоти тожик расмийларини ҳуқуқшуносларни зудлик билан ва шартсиз озод этишга чақирган.